Inotu kasu no E koro omap-an-ramuhauge ambe anak ne pirika ruwe ne; Ku papush anak ne E koiramye ash ruwe ne.

Inotu kasuno E=kor omap-an-ramuhawke anpe anakne pirka ruwe ne; Ku=papus anakne E koyramye as ruwe ne.


Ku shiknu rapoketa ku iramye ash na: E reihei gusu tekehe ku yange kusu ne.

Ku=siknu rapoketa ku=iramye as na: E rehe kusu tekehe ku=yanke kusu ne.


Ramoro newa kiripu ani ku ramat anak ne aeramushinne kusu ne; Nupetne papush ani ku paro anak ne E koiramye kusu ne na.

Ramoro newa kirpu ani ku=ramat anakne a=eramusinne kusu ne; Nupetne papus ani ku=paro anakne E koyramye kusu ne na.


Shotki kata ku an wa E eshikarun ita, Anchikara E ramepakari ku ki ruwe ne.

Sotki kata ku=an wa E esikarun hi ta, Ancikar E ramepakari ku=ki ruwe ne.


Aokai anak ne en kaobiuki nisa, E koro tekkup sempiriketa ku nupetne kusu ne na.

Aokay anakne en kaopiwki nisa, E=kor tekkup senpirke ta ku=nupetne kusu ne na.


Ku ramat anak ne E kashirari wa oman, E koro shimon tek anak en nitatpa nisa ruwe ne.

Ku=ramat anakne E kasirari wa oman, E=kor simon tek anak en nitatpa nisa ruwe ne.


Koroka, ku ramat isamka kuni gusu nei ambe hunara utara anak ne, Moshiri pokna ushi rap kusu ne na.

Korka, ku=ramat isamka kuni kusu ne anpe hunara utar anakne, Mosir pokna usi rap kusu ne na.


Nei utara anak ne emush kiroro ani aohetu kusu ne, Horokeu aep ne akara kusu ne na.

Ne utar anakne emus kiroro ani a=ohetu kusu ne, Horkew aep ne a=kar kusu ne na.


Koroka, nei moshiri esapane guru anak ne Kamui enupetne kusu ne; Shinuma gusu shiyuppa no ye wa uitaknu ki utara obitta nupetne kusu ne; Shungep ye utara koro paroho aseshke kusu ne gusu ne na.

Korka, ne mosir esapane kur anakne Kamuy enupetne kusu ne; Sinuma kusu siyuppa no ye wa uytaknu ki utar opitta nupetne kusu ne; Sunkep ye utar kor paroho a=seske kusu ne kusu ne na.


Shinotcha esapane guru gusu. Dabid kava Iyohaichish.

Sinotca esapane kur kusu. Dabid kava Iyohaycis.


AA Kamui, ku keutum ku sange ita, ku goro hawe nu wa en kore: En epokba utara ku ishitoma gusu ku inotu koshiratki wa en kore.

Aa Kamuy, ku=kewtum ku=sanke hi ta, ku=kor hawe nu wa en=kore: En epokpa utar ku=isitoma kusu ku=inotu kosiratki wa en=kore.


Irarape iki utara nuina no iki ukoramkor-i orowa no en ohaitare wa en kore; Wen-buri iki utara sakayo gusu en kashiobiuki wa en kore:

Irara p iki utar nuyna no iki ukoramkor hi oro wano en ohaytare wa en=kore; Wen-puri iki utar sakayo kusu en=kasiopiwki wa en=kore:


Nei utara anak ne emush korachi koro parumbe eenka nisa, Shiu itak nepkoro an ai eoshikpekare nisa:

Ne utar anakne emus koraci kor parunpe eenka nisa, Siw itak nepkor an ay eosikpekare nisa:


Nuina no an ushiketa okai wa aeramushinne utara orun ak: Ekushkonna ai-eroski bine ishitoma shomoki ruwe ne.

Nuyna no an uske ta okay wa a=eramusinne utar orun ak: Ekuskonna ay-eroski pine isitoma somo ki ruwe ne.


Wenbe iki kuni esanniyo wa yaitumashnure; Nuina no akbe are kuni ramepakari; Aige, un nukara guru nen ne ruwe he an? sekoro itak.

Wenpe iki kuni esanniyo wa yaytumasnure; Nuyna no akpe are kuni ramepakari; Ayke, un nukar kur nen ne ruwe he an? sekor itak.


Wen-buri ewenoshikoro wa aesanniyop ki okere: Orowa, nei utara pishno koro onnaige koro sambe ooho ruwe ne.

Wen-puri ewenosikoro wa aesanniyop ki okere: Orowa, ne utar pisno kor onnayke kor sanpe ooho ruwe ne.


Koroka, Kamui anak ne nei utara orun ak kusu ne; Ekushkonna ai ani nei utara piri-ao kusu ne na.

Korka, Kamuy anakne ne utar orun ak kusu ne; Ekuskonna ay ani ne utar piri-ao kusu ne na.


Orowa, yaikota koro parumbe ani aeyaieiyonnuppa wa aureepetchiure kusu ne: Nei ambe nukara utara obitta sapa shuyeshuye kusu ne na.

Orowa, yaykota kor parunpe ani aeyayeiyonnuppa wa awreepetciwre kusu ne: Ne anpe nukar utar opitta sapa suyesuye kusu ne na.


Orowa, utara obitta ishitoma kusu ne: Aige, Kamui ki ikip assuru ashte wa, Shinuma iki ambe wayashnu no esanniyo kusu ne na.

Orowa, utar opitta isitoma kusu ne: Ayke, Kamuy ki iki p assuru aste wa, Sinuma iki anpe wayasnu no esanniyo kusu ne na.


Oupeka utara anak ne Ehoba gusu yainuchattek wa orun eyaikopashte kusu ne; Orowa, keutum oupeka utara anak ne nupetne kusu ne na.

Owpeka utar anakne Ehoba kusu yaynucattek wa orun e=yaykopaste kusu ne; Orowa, kewtum owpeka utar anakne nupetne kusu ne na.


Shinotcha esapane guru gusu. Iyohaichish. Dabid kara shinotcha.

Sinotca esapane kur kusu. Iyohaycis. Dabid kar sinotca.


AA Kamui, Aokai gusu Zion otta ramye-hi an na: Orowa, Aokai gusu auitaknu ambe aki kusu ne na.

Aa Kamuy, Aokay kusu Zion or ta ramye hi an na: Orowa, Aokay kusu awitaknu anpe aki kusu ne na.


Aa inonno-itak nu Kamui, E orun obitta no okai kam araki kusu ne.

Aa inonno-itak nu Kamuy, E orun opittano okay kam arki kusu ne.


Wen-buri anak ne en annokara: Koroka, Aokai anak ne chikoro ohaitarep isamka kusu ne.

Wen-puri anakne en=annokar: Korka, Aokay anakne ci=kor ohaytarep isamka kusu ne.


Aokai numge wa E kora kenru ta oshiroma kuni ne ehange no tura guru anak ne anunuke ne! E kot chisei ta okai kashnukarape gusu, E koro ashkanne chisei gusu chi utara aeramushinne kusu ne na.

Aokay numke wa E=kor kenru ta osiroma kuni ne ehanke no tura kur anakne a=nunuke ne! E kot cise ta okay kasnukarape kusu, E=kor askanne cise kusu ci utar a=eramusinne kusu ne na.


Aa un kashiobiuki Kamui Oupeka no Aokai anak ne ashitoma ambe ari un orun ese kusu ne; Moshiripa pakno moshirigesh pakno, shui ehangeko no an atui ne yakka E orun eyaikopashte ruwe ne:

Aa un kasiopiwki Kamuy Owpekano Aokay anakne asitoma anpe ari un orun ese kusu ne; Mosirpa pakno mosirkes pakno, suy e=hankeko no an atuy ne yakka E orun e=yaykopaste ruwe ne:


Okirashnu wa nupuri yupke no ashte; Kiroro ani atumamkoshaye ruwe ne gusu ne na.

Okirasnu wa nupuri yupke no aste; Kiroro ani atumamkosaye ruwe ne kusu ne na.


Atui kunrak-kunrak hum, riri turuminse hum, Moshiri uirup sakayo hum more ruwe ne.

Atuy kunrak-kunrak hum, rir turuminse hum, Mosir uyrup sakayo hum more ruwe ne.


Shui, moshiri iyotta keseta oshiroma utara E ki shiroshi gusu ishitoma kusu ne: Aokai anak ne kunneiwano newa onuman nupetnere wa shinotcha kire ruwe ne.

Suy, mosir iyotta kes ta osiroma utar E ki sirosi kusu isitoma kusu ne: Aokay anakne kunneywano newa onuman nupetnere wa sinotca kire ruwe ne.


Aokai anak ne moshiri ta ek wa teineika Nei ambe pirikare ruwe ne: Kamui pet anak ne wakka ani eshik; Aokai anak ne toitoi etokooiki chiki amam shipiras-pare ruwe ne gusu ne na.

Aokay anakne mosir ta ek wa teyneyka Ne anpe pirkare ruwe ne: Kamuy pet anakne wakka ani esik; Aokay anakne toytoy etokooyki ciki amam sipiras-par ruwe ne kusu ne na.


Aokai anak ne nuye an no nei ata ushike kata wakka chari, Nei tane-ru kashike eramamke: Sashne-sashne an apto ani nei ambe hapurure ruwe ne; Aokai nunuke wa nei ambe shiparaspare ruwe ne na.

Aokay anakne nuye an no ne ata usike kata wakka cari, Ne tane-ru kasike e=ramamke: Sasne-sasne an apto ani ne anpe hapurure ruwe ne; Aokay nunuke wa ne anpe siparaspare ruwe ne na.


Aokai anak ne kashnukarape ani pa pirikare, E koro apkash-i kiripu rapapse ruwe ne.

Aokay anakne kasnukarape ani pa pirkare, E=kor apkas hi kirpu rapapse ruwe ne.


Nup ka mun anak ne erai, Orowa, huru anak ne ramuritetke ruwe ne.

Nup ka mun anakne eray, Orowa, hur anakne ramuritetke ruwe ne.


Chikoikip mimdara anak ne topaha ari automchiure; Pinnai anak ne amam ani akamure ruwe ne; Nei ambe anak ne nupetne hau rikunitara, orowa shinotcha ki ruwe ne na.

Cikoykip mimtar anakne topaha ari a=wtomciwre; Pinnay anakne amam ani a=kamure ruwe ne; Ne anpe anakne nupetne haw rikunitara, orowa sinotcaki ruwe ne na.


Shinotcha esapane guru gusu, Shinotcha, Iyohaichish.

Sinotca esapane kur kusu, Sinotca, Iyohaycis.


MOSHIRʼEBITTA, Kamui gusu nupetne hau ashte yan.

Mosir Epitta, Kamuy kusu nupetne haw aste yan.


Shinuma reihei arakuru gusu shinotcha ki wa ashte yan: Shinuma ramyep nupekte yan.

Sinuma rehe a=rakur kusu sinotcaki wa aste yan: Sinuma ramyep nupekte yan.


Kamui otta, E ki ikip nep ashitomap humi! E koro kiroro porobe ne gusu E epokba utara itaknu kusu ne na, ari an itak ani ye yan.

Kamuy or ta, E ki iki p nep asitomap humi! E=kor kiroro poro p ne kusu E epokpa utar itak nu kusu ne na, ari an itak ani ye yan.


Moshirʼebitta E ko-ongami wa Aokai orun shinotcha ki kusu ne: E reihei orun shinotcha ki kusu ne na. [Sera.]

Mosir epitta E ko-onkami wa Aokay orun sinotcaki kusu ne: E rehe orun sinotcaki kusu ne na. [Sera.]


Araki wa Kamui ki ikip ingara yan; Utara poho epeka no ki ikip gusu shinuma anak ne ashitomap ne.

Arki wa Kamuy ki iki p inkar yan; Utar poho epeka no ki iki p kusu sinuma anakne asitomap ne.


Atui itasare wa sat toi ne kara: Apkash wa nei utara anak ne nei pet kush nisa: Nei ita Shinuma gusu chi utara nupetne nisa ruwe ne.

Atuy itasare wa sat toy ne kar: Apkas wa ne utar anakne ne pet kus nisa: Ne hi ta Sinuma kusu ci utar nupetne nisa ruwe ne.


Shinuma anak ne kiroro sange wa ramma pakno epungine: Shinuma koro shikihi moshiri uirup shiruwande: Okbare ki utara, iteki yaikota yairire yan. [Sera.]

Sinuma anakne kiroro sanke wa ramma pakno epunkine: Sinuma kor sikihi mosir uyrup siruwante: Okpare ki utar, iteki yaykota yayrire yan. [Sera.]


Aa uirup utara, chikoro Kamui ramye yan, Shinuma reika hau anu no ashte yan.

Aa uyrup utar, ci=kor Kamuy ramye yan, Sinuma rek haw anu no aste yan.


Shinuma anak ne chikonʼramat nitatpa wa shiknure, Chikoro chikiri shomo moimoige kuni ne kan ruwe ne.

Sinuma anakne ci=kor ramat nitatpa wa siknure, Ci=kor cikiri somo moymoyke kuni ne kan ruwe ne.


Aa Kamui, Aokai anak ne un shiruwande nisa; Shirokani auwande korachi un shiruwande nisa ruwe ne.

Aa Kamuy, Aokay anakne un siruwante nisa; Sirokani a=uwante koraci un siruwante nisa ruwe ne.


Aokai anak ne nei ya orun un ahupte; Chikoro seturu kata pase shikehe E ande nisa ruwe ne.

Aokay anakne ne ya orun un ahupte; Ci=kor seturu kata pase sikehe E ante nisa ruwe ne.


Chikoro sapa kashike ainu utara aore nisa; Chi utara abe newa wakka kush nisa; Koroka, Aokai anak ne nuye an no an ushike orun un tura nisa ruwe ne na.

Ci=kor sapa kasike aynu utar a=or nisa; Ci utar ape newa wakka kus nisa; Korka, Aokay anakne nuye an no an usike orun un tura nisa ruwe ne na.


Uhuyeka yange kunip ku goro wa E kora kenru ta ku ahun, Ku uitaknup Aokai orun ku ki kusu ne;

uhuyeka yanke kunip ku=kor wa E=kor kenru ta ku=ahun, Ku uytaknup Aokay orun ku=ki kusu ne;


Nei ambe anak ne ku yairamchuptekka ita ku paro ani ku itak ambe ne, Ku papush ani ku ye nisa ruwe ne.

Ne anpe anakne ku yayramcuptekka hi ta ku=paro ani ku=itak anpe ne, Ku=papus ani ku=ye nisa ruwe ne.


Pinne hitsuji senko tura Mimushbe uhuyeka yange kunip E orun ku yange kusu ne na; Beko newa yangi kem tura ku yange kusu ne na. [Sera.]

Pinne hitsuji senko tura Mimushbe uhuyeka yanke kunip E orun ku=yanke kusu ne na; Peko newa yanki kem tura ku=yanke kusu ne na. [Sera.]


Kamui koishitoma obitta no okai utara araki wa nu yan, Yakun, ku ramat gusu Shinuma iki ambe echi nure ash kusu ne.

Kamuy koysitoma opittano okay utar arki wa nu yan, Yakun, ku=ramat kusu Sinuma iki anpe eci=nure as kusu ne.


Inambe gusu ne yakun, paro ani Shinuma orun ku konishuk, awa, Ku paroho ani Shinuma airamye nisa ruwe ne.

Inanpe kusu ne yakun, paro ani Sinuma orun ku konisuk, awa, Ku=paroho ani Sinuma a=yramye nisa ruwe ne.


Ku keutum ta irarape ku yainu chiki, Utarapa shomo nu kusu ne:

Ku=kewtum ta irara p ku=yaynu ciki, Utarpa somo nu kusu ne:


Koroka, son no newa Kamui anak ne nu nisa; Ku ki inonno-itak gusu ikokanu nisa ruwe ne.

Korka, sonno newa Kamuy anakne nu nisa; Ku=ki inonno-itak kusu ikokanu nisa ruwe ne.


Kamui anak ne anunuke ne, Shinuma anak ne ku ki inonno-itak shomo korampoktuye, orowa koro rampoken en orowa no shishire shomoki nisa ruwe ne na.

Kamuy anakne a=nunuke ne, Sinuma anakne ku=ki inonno-itak somo koranpoktuye, orowa kor ranpoken en=oro wano sisire somo ki nisa ruwe ne na.


Shinotcha esapane guru gusu; ka oma rektep gusu an ap. Iyohaichish, shinotcha.

Sinotca esapane kur kusu; ka oma rektep kusu an ap. Iyohaycis, sinotca.


KAMUI un erampokiwen wa un nunuke; Koro nanuhu un otta pekere atte wa un kore;

Kamuy un eranpokiwen wa un nunuke; Kor nanuhu un or ta peker atte wa un kore;


E kon ruhu mosbirʼotta aeramʼan kuni ne Obitta no okai uirup otta kashiobiuki ambe kore wa un kore.

E=kor ruhu mospir or ta aeraman kuni ne Opittano okay uyrup or ta kasiopiwki anpe kore wa un kore.


Utara anak ne E ko-yaiiraige kuni ne kara wa un kore; Ruwe un; utara obitta Kamui ramuyere wa un kore.

Utar anakne E ko-yayirayke kuni ne kar wa un kore; Ruwe un; utar opitta Kamuy ramuyere wa un kore.


Moshiri uirup ukomaktekka wa nupetne gusu shinotcha kire yan; Aokai anak ne oupeka no utara koipishi, Moshiri kata okai utara shikkashima kusu ne na.

Mosir uyrup ukomaktekka wa nupetne kusu sinotca kire yan; Aokay anakne owpekano utar koypisi, Mosir kata okay utar sikkasima kusu ne na.


Kamui, utara anak ne E koiramyere; Obitta no okai utara Kamui ramuyere wa un kore.

Kamuy, utar anakne E koyramyere; Opittano okay utar Kamuy ramuyere wa un kore.


Toi anak shipiraspa ki okere na: Kamui anak ne, chikoro Kamui anak, un nunuke kusu ne na.

Toy anak sipiraspa ki okere na: Kamuy anakne, ci=kor Kamuy anak, un nunuke kusu ne na.


Kamui un nunuke ki kusu ne; Moshiripa pakno moshirigesh pakno okai utara Kamui ko-oripak kusu ne ruwe ne na.

Kamuy un nunuke ki kusu ne; Mosirpa pakno mosirkes pakno okay utar Kamuy ko-oripak kusu ne ruwe ne na.


Shinotcha esapane guru gusu; Dabid kara iyohaichish; Shinotcha.

Sinotca esapane kur kusu; Dabid kar iyohaycis; Sinotca.


KAMUI hopuni wa epokba utara shitcharire yan; Shinuma etunne utara ne yakka Shinuma kotchake wano kirare yan.

Kamuy hopuni wa epokpa utar sitcarire yan; Sinuma etunne utar ne yakka Sinuma kotcake wano kirare yan.


Shupuya aoputuye wa isamka nei no; nei utara ne yakka okeuba wa un kore; Abe oshiketa shum ru korachi, Kamui kotchake wano wen utara isamka wa en kore.

Supuya a=oputuye wa isamka néno; ne utar ne yakka okewpa wa un kore; Ape oske ta sum ru koraci, Kamuy kotcake wano wen utar isamka wa en=kore.


Koroka, oupeka utara yaikopuntek yan; Kamui kotchaketa ramuritetke yan; Ruwe un, yainuchattek wa nupetne yan.

Korka, owpeka utar yaykopuntek yan; Kamuy kotcake ta ramuritetke yan; Ruwe un, yaynucattek wa nupetne yan.


Kamui otta shinotcha ki, Shinuma reihei gusu iram-yep shinotcha ki yan; Nup kush wa o guru gusu para ru kara yan; Shinuma kon reihei anak ne Yah ne; Shinuma kotchaketa ramuritetke yan.

Kamuy or ta sinotcaki, Sinuma rehe kusu iram-yep sinotcaki yan; Nup kus wa o kur kusu para ru kar yan; Sinuma kor rehe anakne Yah ne; Sinuma kotcake ta ramuritetke yan.


Koro Ashkanne oshiroma-i ta okai wa, Michi sak guru koro michi ne, shiyompiyara shiwentep gusu koipishi ki Kamui ne ruwe ne.

Kor Askanne osiroma hi ta okay wa, Mici sak kur kor mici ne, siyonpiyar siwentep kusu koypisi ki Kamuy ne ruwe ne.


Kamui anak ne yaitura no okai utara uni otta oshiromare: Ipakashnu chisei ta okai utara honnere wa pirikare ruwe ne: Koroka, okbare utara shiri-kawause ushiketa okai ruwe ne.

Kamuy anakne yaytura no okay utar uni or ta osiromare: Ipakasnu cise ta okay utar honnere wa pirkare ruwe ne: Korka, okpare utar siri-kawawse uske ta okay ruwe ne.


Aa Kamui, Aokai anak ne E koro utara kotchaketa E oman ita, Nei nup kush wa E oman ita anak ne; [Sera.]

Aa Kamuy, Aokay anakne E=kor utar kotcake ta E oman hi ta, Ne nup kus wa E oman hi ta anakne; [Sera.]


Shiri tunatunak Kando ne yakka Kamui kotchaketa rapapse: Toan Sinai poka Kamui kotchaketa, Israeru koro Kamui kotchaketa tunatunak nisa ruwe ne.

Siri tunatunak Kanto ne yakka Kamuy kotcake ta rapapse: Toan Sinay poka Kamuy kotcake ta, Israeru kor Kamuy kotcake ta tunatunak nisa ruwe ne.


Aa Kamui, Aokai anak ne nuye an no apto ashte nisa, E koro eikeshkorope shingi ita Aokai tumashnure nisa ruwe ne.

Aa Kamuy, Aokay anakne nuye an no apto aste nisa, E=kor eykeskorope sinki hi ta Aokay tumasnure nisa ruwe ne.


E koro topaha utara anak ne nei oshiketa oshiroma ruwe ne: Aa Kamui, Aokai anak ne otek-sak utara gusu E koro pirikap etoko oiki nisa ruwe ne.

E=kor topaha utar anakne ne oske ta osiroma ruwe ne: Aa Kamuy, Aokay anakne otek-sak utar kusu E=kor pirka p etoko oyki nisa ruwe ne.


Utarapa anak ne itak sange: Nei orushpe assuru ashte shiwentep utara anak ne shi no inne ruwe ne.

Utarpa anakne itak sanke: Ne oruspe assuru aste siwentep utar anakne sino inne ruwe ne.


Tumi—koro topaha utara esapane utara kira, nei utara anak ne kira ruwe ne: Orowa, uni ta an shiwentep anak ne nei akoro wa ekbe usaraye ruwe ne.

Tumi—kor topaha utar esapane utar kira, ne utar anakne kira ruwe ne: Orowa, uni ta an siwentep anakne ne a=kor wa ek pe usaraye ruwe ne.


Hitsuji topaha tumugeta echi hotke, Shirokani nepkoro aushi kusuwep chikap koro tekkup nei no, Koro konkoni shiunin kongani aushi?

hitsuji topaha tumke ta eci=hotke, Sirokani nepkor a=ws kusuwep cikap kor tekkup néno, Kor konkon siwnin konkani a=ws?


Nei i oshiketa nep ne yakka ki eashkai Kamui anak ne moshiri esapane utara shitchari ita, Zarmon otta upas ash nisa ruwe ne.

Ne i oske ta nep ne yakka ki easkay Kamuy anakne mosir esapane utar sitcari hi ta, Zarmon or ta upas as nisa ruwe ne.


Bashan nupuri anak ne Kamui nupuri ne; Nei Bashan nupuri tapkop inne nupuri ne ruwe ne.

Basan nupuri anakne Kamuy nupuri ne; Ne Basan nupuri tapkop inne nupuri ne ruwe ne.


Otta Kamui oshiroma rusui nupuri orun, Nep gusu inne tapkop koro nupuri eani anak ne ikoitupa iporo oma ya? Ruwe un, otusashuishiri pakno ne yakka Ehoba anak ne nei oshiketa oshiroma kusu ne na.

Or ta Kamuy osiroma rusuy nupuri orun, Nep kusu inne tapkop kor nupuri eani anakne ikoytupa iporo oma ya? Ruwe un, otu sasuysir pakno ne yakka Ehoba anakne ne oske ta osiroma kusu ne na.


Kamui koro nishinda anak ne tu ichi man nep ne, son no shiri innep ne ruwe ne: Utarapa anak ne nei tumugeta an, Sinai korachi, Ashkanne ushiketa korachi ne.

Kamuy kor nisinta anakne tu ici man nep ne, sonno siri inne p ne ruwe ne: Utarpa anakne ne tumke ta an, Sinay koraci, Askanne uske ta koraci ne.


Aokai anak ne rikun ushike orun rikin, ausshiunep tekepashte nisa ruwe ne; Utara tumugeta eikrap koro, Ruwe un, okbare ki utara tumugeta ne yakka Yah Kamui oshiroma kusu ne ne.

Aokay anakne rikun usike orun rikin, aussiwnep tekepaste nisa ruwe ne; Utar tumke ta eikrap kor, Ruwe un, okpare ki utar tumke ta ne yakka Yah Kamuy osiroma kusu ne ne.


Kesto chikoro shikehe sei Utarapa anak ne anunuke ne. Shinuma anak ne un kashiobiuki Kamui ne ruwe ne. [Sera.]

Kesto ci=kor sikehe sey Utarpa anakne a=nunuke ne. Sinuma anakne un kasiopiwki Kamuy ne ruwe ne. [Sera.]


Kamui anak ne chi utara gusu kashiobiuki ki Kamui ne; Orowa, rai-i anak ne Utarapa ne Ehoba korobe ne.

Kamuy anakne ci utar kusu kasiopiwki ki Kamuy ne; Orowa, ray hi anakne Utarpa ne Ehoba kor pe ne.


Koroka, Kamui anak ne epokba utara sapa kushne no shirikik, Wenbe ki shiri guru koro otop oma sapa shiriki kusu ne na.

Korka, Kamuy anakne epokpa utar sapa kusne no sirkik, Wenpe ki siri kur kor otop oma sapa siriki kusu ne na.


Bashan orowa no shui ku hoshippare kusu ne, sekoro Utarapa itak, Atui ooho ushike wano ku hoshippare kusu ne:

Basan oro wano suy ku=hosippare kusu ne, sekor Utarpa itak, Atuy ooho usike wano ku=hosippare kusu ne:


Kem otta Aokai anak ne e koro chikiri omare kuni ne, E koro seta parumbe anak ne e epokba utara uibe koro kuni gusu ne na.

Kem or ta Aokay anakne e=kor cikiri omare kuni ne, E=kor seta parunpe anakne e epokpa utar uype kor kuni kusu ne na.


Aa Kamui, nei utara anak ne E oman-i nukanʼnisa, Nei Ashkanne ushike orun ahun ku goro Kamui, en esapane Kamui nukan nisa ruwe ne.

Aa Kamuy, ne utar anakne E oman hi nukar nisa, Ne Askanne usike orun ahun ku=kor Kamuy, en=esapane Kamuy nukar nisa ruwe ne.


Shinotcha ki utara hoshiki no paye, arektep rekte utara iyoshi no araki nisa, Nei noshiketa tsuzuni shirikik shiwentep utara okai

Sinotcaki utar hoskino paye, arektep rekte utar i=yos no arki nisa, Ne noske ta tsucuni sirkik siwentep utar okay


Uwekari tumugeta Kamui nunuke yan, Israeru motobo, Utarapa nunuke yan.

Uekari tumke ta Kamuy nunuke yan, Israeru motopo, Utarpa nunuke yan.


Nei utara shikkashima pon Benyamin an, Yuda esapane utara koro ukoramkoro utara tura okai, Zeburon esapane utara, Naftari esapane utara okai ruwe ne.

Ne utar sikkasima pon Benyamin an, Yuda esapane utar kor ukoramkor utar tura okay, Zeburon esapane utar, Naftari esapane utar okay ruwe ne.


E koro Kamui anak ne e koro kiroro kashpaotte nisa: Aa Kamui un gusu E kora kenru ta E ki ikip tumashnure wa un kore.

E=kor Kamuy anakne e=kor kiroro kaspaotte nisa: Aa Kamuy un kusu E=kor kenru ta E ki iki p tumasnure wa un kore.


Yerusarem ta an E kora kenru gusu Moshiri shikkashima utara anak ne eikrap E orun koropare kusu ne na.

Yerusarem ta an E=kor kenru kusu Mosir sikkasima utar anakne eikrap E orun korpare kusu ne na.


Shiki tumta okai niwen chikoikip hene, Inne no okai pinne beko newa pon beko nei no utara hene kopao wa en kore, Nei utara shirokani ani wa araki; Tumi konoburu utara shitchari wa en kore.

Siki tum ta okay niwen cikoykip hene, Inne no okay pinne peko newa pon peko néno utar hene kopao wa en=kore, Ne utar sirokani ani wa arki; Tumi konopuru utar sitcari wa en=kore.


Esapane utara anak ne Echipt wano araki kusu ne; Kush moshiri anak ne yaitunashka wa Kamui orun koro teke turi kusu ne.

Esapane utar anakne Ecipt wano arki kusu ne; Kus mosir anakne yaytunaska wa Kamuy orun kor teke turi kusu ne.


Moshiri uirup Kamui orun shinotcha ki yan; Iramye shinotcha Utarapa orun shinotcha ki yan; [Sera.]

Mosir uyrup Kamuy orun sinotcaki yan; Iramye sinotca Utarpa orun sinotcaki yan; [Sera.]


Fushkotoi wano okai kando un kando kata o Kamui orun; Ingaran, Shinuma anak ne hawe ashte, shiri poro hawe ne.

Huskotoy wano okay kanto un kanto kata o Kamuy orun; Inkaran, Sinuma anakne hawe aste, siri poro hawe ne.


Kamui orun kiroro sange yan: Shinuma koro arakuru anak ne Israeru kashike an, Shinuma koro kiroro nishoro ta an ruwe ne.

Kamuy orun kiroro sanke yan: Sinuma kor a=rakur anakne Israeru kasike an, Sinuma kor kiroro nisor ta an ruwe ne.


Aa Kamui, Israeru Kamui, E koro Ashkanne ushike wano Aokai anak ne ashitomap ne: Shinuma anak ne koro utara orun kiroro newa mondum koropare ruwe ne. Kamui anak ne anunuke ne ruwe ne.

Aa Kamuy, Israeru Kamuy, E=kor Askanne usike wano Aokay anakne asitomap ne: Sinuma anakne kor utar orun kiroro newa montum korpare ruwe ne. Kamuy anakne a=nunuke ne ruwe ne.


Shinotcha esapane guru gusu; Shoshannim otta. Dabid karape.

Sinotca esapane kur kusu; Sosannim or ta. Dabid kar pe.


AA Kamui, en kashiobiuki wa en kore; Wakka anak ne ku ramat otta ahun nisa ruwe ne gusu ne na.

Aa Kamuy, en=kasiopiwki wa en=kore; Wakka anakne ku=ramat or ta ahun nisa ruwe ne kusu ne na.


Ash kuni ushike isam oraurauge-i ku orauoshma: En kamure ooho wakka an i ku ahun ruwe ne.

As kuni usike isam orawrawke hi ku=orawosma: En=kamure ooho wakka an i ku=ahun ruwe ne.


Ku chish wa ku shingi, ku rekuchi anak ne sat, Kamui ku ehuye wa ku shikihi nin ruwe ne.

Ku=cis wa ku=sinki, ku=rekuci anakne sat, Kamuy ku=ehuy wa ku=sikihi nin ruwe ne.


Ikkewe sak no en etunne utara anak ne ku otop tu kasu no inne ruwe ne. Nei ikkewe sak no en epokba wa en isamka rusui utara anak ne okirashnu ne: Shomo ku koro wa oman ambe, ku hoshipire ruwe ne na.

Ikkewe sak no en=etunne utar anakne ku=otop tu kasuno inne ruwe ne. Ne ikkewe sak no en epokpa wa en=isamka rusuy utar anakne okirasnu ne: Somo ku=kor wa oman anpe, ku=hosipire ruwe ne na.


Aa Kamui, Aokai anak ne ku ramu-sakbe eraman; Aokai gusu ku wen-buri anak ne shomo anuina ruwe ne.

Aa Kamuy, Aokay anakne ku=ramu-sak pe eraman; Aokay kusu ku=wen-puri anakne somo a=nuyna ruwe ne.


Aa, inne topaha utara koro Ehoba ne Utarapa, E orun chipachipa utara iteki en gusu ayainikorosh-mare kuni ne kara wa en kore. Aa Israeru koro Kamui, E hunara utara iteki en gusu sambe akokurusere kuni ne kara wa en kore.

Aa, inne topaha utar kor Ehoba ne Utarpa, E orun cipacipa utar iteki en kusu ayaynikoros-mare kuni ne kar wa en=kore. Aa Israeru kor Kamuy, E hunara utar iteki en kusu sanpe akokurusere kuni ne kar wa en=kore.


Aokai gusu kuani anak ne a en esapse nisa; Yashitoma ambe anak ne ku nanuhu kamure nisa ruwe ne.

Aokay kusu kuani anakne a en=esapse nisa; Yastoma anpe anakne ku=nanuhu kamure nisa ruwe ne.


Ku iriwak utara otta shomo eamkiri guru korachi ku ne. Ku habo koro poho utara otta oya guru korachi ku ne ruwe ne.

Ku=irwak utar or ta somo e=amkir kur koraci ku ne. Ku=hapo kor poho utar or ta oya kur koraci ku ne ruwe ne.


E kora kenru gusu an keutum-opopmau ambe anak ne en ibe nisa; Orowa, en esapse utara ki esapse ambe anak ne en kashi aomare nisa ruwe ne gusu ne na.

E=kor kenru kusu an kewtum-opopmaw anpe anakne en=ipe nisa; Orowa, en=esapse utar ki esapse anpe anakne en=kasi a=omare nisa ruwe ne kusu ne na.


Chish wa shomo ramnu ki ita anak ne, Nei ambe anak en yainikoroshmare gusu an ika ne nisa ruwe ne.

Cis wa somo ramnu ki hi ta anakne, Ne anpe anak en yaynikorosmare kusu an ika ne nisa ruwe ne.


Aeshiyuk amip ani ku yaimire ita, Aeoyaitakbe ku ne nisa ruwe ne.

A=esiyuk amip ani ku yaymire hi ta, Aeoyaytakbe ku ne nisa ruwe ne.


Apa otta rok utara anak ne en gusu uweneusara ki; Ihoshki utara en gusu shinotcha ki ruwe ne.

Apa or ta rok utar anakne en kusu uenewsar ki; Ihoski utar en kusu sinotcaki ruwe ne.


Koroka, Aa Ehoba, kuani anak ne E orun inonno-itak ku ki; Aa Kamui, pirika ita, poro omap-an-ramuhauge sange hine, E koro kashiobiuki gusu an sonep ani en orun ese itak ki wa en kore.

Korka, Aa Ehoba, kuani anakne E orun inonno-itak ku=ki; Aa Kamuy, pirka hi ta, poro omap-an-ramuhawke sanke hine, E=kor kasiopiwki kusu an sonep ani en=orun ese itak ki wa en=kore.


Nei oraurauge-toi wano en etaye hine, iteki ku orauoshma kuni ne kara wa en kore; En epokba utara orowa no hemhem, nei ooho wakka orowa no hemhem en ohaitare wa en kore.

Ne orawrawke-toy wano en=etaye hine, iteki ku=orawosma kuni ne kar wa en=kore; En epokpa utar oro wano hemhem, ne ooho wakka oro wano hemhem en ohaytare wa en=kore.


Iteki pe-san wakka en kamure, Iteki ooho ushike ani a en ruki, Iteki nei shui anak ne koro paroho en koseshke kuni ne kara wa en kore.

Iteki pe-san wakka en=kamure, Iteki ooho usike ani a en=ruki, Iteki ne suy anakne kor paroho en=koseske kuni ne kar wa en=kore.


Aa Ehoba, E koro omap-an-ramuhauge-i anak ne pirika ruwe ne gusu, en orun ese wa en kore: E koro inne no okai ramu-hauge rampoken an korachi en orun hosari wa en kore.

Aa Ehoba, E=kor omap-an-ramuhawke hi anakne pirka ruwe ne kusu, en=orun ese wa en=kore: E=kor inne no okay ramu-hawke ranpoken an koraci en=orun hosari wa en=kore.


E koro uitek guru otta iteki E koro nanuhu seshke wa en kore; Ku yairamkoiki gusu tunashino en orun ese wa en kore.

E=kor uytek kur or ta iteki E=kor nanuhu seske wa en=kore; Ku yayramkoyki kusu tunasno en=orun ese wa en=kore.


Ku ramat otta karange no ek wa nei ambe kikiraye wa en kore; En epokba utara wano kikiraye wa en kore.

Ku=ramat or ta karankeno ek wa ne anpe kikiraye wa en=kore; En epokpa utar wano kikiraye wa en=kore.


A en esapse ambe, a en ayainikoroshmare ambe, orowa, a en koatcha ambe Aokai eraman: En ramushitnere utara obitta E shiksamata okai ruwe ne.

A en=esapse anpe, a en ayaynikorosmare anpe, orowa, a en=koatca anpe Aokay eraman: En=ramusitnere utar opitta E siksamata okay ruwe ne.


Aesapse ambe anak ne ku keutum iuninka, ok ani ku eshik ruwe ne, En chishikiraine kuni guru ku hunara, koroka, isam ruwe ne; En omaoma kuni utara ku hunara, koroka, ku nukara shomoki nisa ruwe ne.

A=esapse anpe anakne ku=kewtum iwninka, ok ani ku=esik ruwe ne, En cisikirayne kuni kur ku=hunara, korka, isam ruwe ne; En=omaoma kuni utar ku=hunara, korka, ku=nukar somo ki nisa ruwe ne.


Aep gusu ninge en kore nisa; Iku rusui ita anak ne shukkakep en kore nisa ruwe ne.

Aep kusu ninke en=kore nisa; Iku rusuy hi ta anakne sukkakep en=kore nisa ruwe ne.


Nei utara koro set tupep ne akara; Mo no okai ita akbe ne kara wa en kore.

Ne utar kor set tupep ne a=kar; Mo no okay hi ta akpe ne kar wa en=kore.


Shomo ingara kuni ne koro shiki kunnere; Koro kuruosh ramma tusushkere wa en kore.

Somo inkar kuni ne kor siki kunnere; Kor kuruos ramma tususkere wa en=kore.


Nei utara kashi E koro irushka-i echikiki, E koro seisek kinrakarape oshkonire wa en kore.

Ne utar kasi E=kor iruska hi ecikiki, E=kor sesek kinrakarape oskonire wa en=kore.


Koro oshiroma-i mun konchi kore, Koro kash otta oshiroma guru isam kuni ne kara yan.

Kor osiroma hi mun konci kore, Kor kas or ta osiroma kur isam kuni ne kar yan.


Aokai shirikik guru nei utara anak ne keshke ruwe ne; Orowa, Aokai piriore utara koro iuninbe ye ruwe ne.

Aokay sirkik kur ne utar anakne keske ruwe ne; Orowa, Aokay piriore utar kor iwninpe ye ruwe ne.


Nei utara koro wen-buri kata wen-buri kashi-iyo wa en kore: Orowa, E koro oupeka-i otta shomo ahup kuni ne kara wa en kore.

Ne utar kor wen-puri kata wen-puri kasi-iyo wa en=kore: Orowa, E=kor owpeka hi or ta somo ahup kuni ne kar wa en=kore.


Inotu oma kambi orowa no nei utara ushka, Oupeka utara tura iteki nei utara sapa nuye wa en kore.

Inotu oma kampi oro wano ne utar uska, Owpeka utar tura iteki ne utar sapa nuye wa en=kore.


Koroka, kuani anak ne otek-sak wa yairamhekomo ruwe ne: Aa Kamui, E koro kashiobiuki-hi ani ri ushike orun en rikta-ande wa en kore.

Korka, kuani anakne otek-sak wa yayramhekomo ruwe ne: Aa Kamuy, E=kor kasiopiwki hi ani ri usike orun en=rik ta-ante wa en=kore.


Shinotcha ani Kamui reihei ku reika kusu ne, Iyaiiraigep ani Shinuma ku pasere kusu ne na.

Sinotca ani Kamuy rehe ku=rek kusu ne, Iyayiraygep ani Sinuma ku=pasere kusu ne na.


Nei ambe anak ne pinne beko kasu no Ehoba nupetnere, Kirawe newa ushish koro pinne beko kasu no nupetnere kusu ne.

Ne anpe anakne pinne peko kasuno Ehoba nupetnere, Kiraw newa usis kor pinne peko kasuno nupetnere kusu ne.


Ramu-rotcha utara nei ambe nukara wa yainuchattek nisa ruwe ne: Kamui hunara echi utara, echi koro keutum shiknure yan.

Ramu-rotca utar ne anpe nukar wa yaynucattek nisa ruwe ne: Kamuy hunara eci utar, eci=kor kewtum siknure yan.


Ehoba anak ne irapokkari guru nu, Orowa, ipakashnu chisei ta okai utara shomo etunne ruwe ne gusu ne na.

Ehoba anakne irapokkari kur nu, Orowa, ipakasnu cise ta okay utar somo etunne ruwe ne kusu ne na.


Kando newa toitoi Shinuma ramyere, Atui ne yakka nei oshketa moimoyege okaibe ne yakka.

Kanto newa toytoy Sinuma ramyere, Atuy ne yakka ne oske ta moymoyeke okaype ne yakka.


Kamui anak ne Zion kashiobiuki, Yuda machiya kara; Orowa, nei utara anak ne toada oshiroma wa nei machiya shikkashima kusu ne gusu ne na.

Kamuy anakne Zion kasiopiwki, Yuda maciya kar; Orowa, ne utar anakne toata osiroma wa ne maciya sikkasima kusu ne kusu ne na.


Shinuma koro uitek utara koro santek nei ambe eikeshkoro; Orowa, Shinuma reihei omap utara nei oshiketa oshiroma kusu ne na.

Sinuma kor uytek utar kor santek ne anpe eykeskoro; Orowa, Sinuma rehe omap utar ne oske ta osiroma kusu ne na.


Shinotcha esapane guru gusu. Aeshikarunde gusu; Dabid karape.

Sinotca esapane kur kusu. Aesikarunde kusu; Dabid kar pe.


AA Kamui, tunashino en kashiobiuki wa en kore; Aa Ehoba, chashnu no en ikasbiu wa en kore.

Aa Kamuy, tunasno en=kasiopiwki wa en=kore; Aa Ehoba, casnu no en ikaspiw wa en=kore.


Ku ramat hunara utara sambe-kokurusere wa yainikoroshmare wa en kore: En wende rusui utara akoatcha hine hosarire wa en kore.

Ku=ramat hunara utar sanpe-kokurusere wa yaynikorosmare wa en=kore: En=wente rusuy utar a=koatca hine hosarire wa en=kore.


Aba, aba, ye utara anak ne Ayainikoroshmare wa hosarire wa en kore.

Apa, apa, ye utar anakne Ayainikoroshmare wa hosarire wa en=kore.


Obitta no okai E hunara utara anak ne Aokai gusu nupetne hine yaikopuntekte wa en kore; E kashiobiuki-i omap utara anak ne ramma kane, Kamui pasere yan, ani itak te wa en kore.

Opittano okay E hunara utar anakne Aokay kusu nupetne hine yaykopuntekte wa en=kore; E kasiopiwki hi omap utar anakne ramma kane, Kamuy pasere yan, ani itak te wa en=kore.


Koroka, kuani anak ne otek-sak wa irapokkari ruwe ne; Aa Kamui, tunashino en ikasbiu wa en kore: Aokai anak ne en ikasbiu wa en kashiobiuki Kamui ne; Aa Ehoba, chashnu no ek wa en kore.

Korka, kuani anakne otek-sak wa irapokkari ruwe ne; Aa Kamuy, tunasno en ikaspiw wa en=kore: Aokay anakne en ikaspiw wa en=kasiopiwki Kamuy ne; Aa Ehoba, casnu no ek wa en=kore.


AA Ehoba, Aokai otta eyaikopashte ku ki na: Ramma pakno iteki a en yainikoroshmare kuni ne kara wa en kore.

Aa Ehoba, Aokay or ta e=yaykopaste ku=ki na: Ramma pakno iteki a en yaynikorosmare kuni ne kar wa en=kore.


Oupeka Kamui E ne gusu en pita wa en kashiobiuki wa en kore: En otta E koro kisara atte wa en kashiobiuki wa un kore.

Owpeka Kamuy E ne kusu en=pita wa en=kasiopiwki wa en=kore: En or ta E=kor kisara atte wa en=kasiopiwki wa un kore.


Otta kuani ramma ku oman kuni en gusu an okirashnu Watara yaikata wa en kore: Aokai anak ne a en kashiobiuki kuni ne ipawetenge sange nisa ruwe ne: Aokai ku goro Watara ne, ku goro chashi E ne ruwe ne gusu ne na

Or ta kuani ramma ku=oman kuni en kusu an okirasnu Watara yaykata wa en=kore: Aokay anakne a en=kasiopiwki kuni ne ipawetenke sanke nisa ruwe ne: Aokay ku=kor Watara ne, ku=kor casi E ne ruwe ne kusu ne na


Aa ku goro Kamui, wen utara koro teke wano en ohaitare wa en kore, Oupeka-sak ramu-nishte guru koro teke wano en pita wa en kore.

Aa ku=kor Kamuy, wen utar kor teke wano en ohaytare wa en=kore, Owpeka-sak ramu-niste kur kor teke wano en=pita wa en=kore.


Aa Utarapa ne Ehoba, Aokai gusu ku chipachipa ruwe ne, Ponram orowa no Aokai gusu eyaikopashte ku ki nisa ruwe ne gusu ne na.

Aa Utarpa ne Ehoba, Aokay kusu ku=cipacipa ruwe ne, Ponram oro wano Aokay kusu e=yaykopaste ku=ki nisa ruwe ne kusu ne na.


A en shikore wano Aokai anak ne en nitata; Ku goro habo koro honi wano en sangere Kamui E ne ruwe ne: Ramma-kane kuani E ko-iramye ash na.

A en=sikore wano Aokay anakne en=nitata; Ku=kor hapo kor honi wano en sankere Kamuy E ne ruwe ne: Ramma-kane kuani E ko-iramye as na.


Inne utara gusu aeiyokunnurep ku ne; Koroka, Aokai anak ne okirashnu en kikikara ushike E ne ruwe ne.

Inne utar kusu aeiyokunnurep ku ne; Korka, Aokay anakne okirasnu en=kikkar usike E ne ruwe ne.


Aokai koiramyep ani ku paro shikno an kusu ne ruwe ne, Tokap-to ebitta E ko-oripak ambe ani ku paro shikno an ruwe ne.

Aokay koyramyep ani ku=paro sikno an kusu ne ruwe ne, Tokap-to epitta E ko-oripak anpe ani ku=paro sikno an ruwe ne.


Ku pa poro ita iteki en emaka, Ku tum-sak ita iteki en moshima no ande wa en kore.

Ku=pa poro hi ta iteki en=emaka, Ku=tum-sak hi ta iteki en=mosma no ante wa en=kore.


Inambe gusu ne yakun, en epokba utara en ohaigekara; Ku ramat gusu numne an utara uwe-ukoramkoro wa

Inanpe kusu ne yakun, en epokpa utar en=ohaykekar; Ku=ramat kusu numne an utar ue-ukoramkor wa


Ene itak-hi:— Kamui anak ne shinuma emaka; Shinuma keseamba wa kishma yan; kashiobiuki guru isam ruwe ne gusu ne na.

Ene itak hi:— Kamuy anakne sinuma emaka; Sinuma keseanpa wa kisma yan; kasiopiwki kur isam ruwe ne kusu ne na.


Aa Kamui, iteki en orowa ukattuima no an: Aa ku goro Kamui, tunashino en kashiobiuki wa en kore.

Aa Kamuy, iteki en=orowa ukattuymano an: Aa ku=kor Kamuy, tunasno en=kasiopiwki wa en=kore.


Ku kon ramat keshke utara yainikoroshmare wa ushka; En wende gusu hunara utara aesapse ambe newa akoatchap ani kamure wa en kore.

Ku=kor ramat keske utar yaynikorosmare wa uska; En=wente kusu hunara utar a=esapse anpe newa akoatcap ani kamure wa en=kore.


Koroka, kuani anak ne ramma-kane chipachipa ku ki, Naa naa E koiramye ash kusu ne na.

Korka, kuani anakne ramma-kane cipacipa ku=ki, Naa naa E koyramye as kusu ne na.


Paro ani tokap to ebitta E koro oupekap newa kashiobiuki ambe Utara otta ku nure kusu ne; Nei pishki ku eraman ruwe ne gusu ne na.

Paro ani tokap to epitta E=kor owpekap newa kasiopiwki anpe Utar or ta ku=nure kusu ne; Ne piski ku=eraman ruwe ne kusu ne na.


Ehoba Kamui koro iki kirorope ani wa ku ek, E koro oupekap, ouse E koro oupekap patek ku ye kusu ne na.

Ehoba Kamuy kor iki kirorope ani wa ku=ek, E=kor owpekap, owse E=kor owpekap patek ku=ye kusu ne na.


Aa Kamui, ponram orowa no Aokai En epakashnu nisa; Orowa, tane pakno E ki iyokunnure an ikip assuru ku ashte nisa ruwe ne.

Aa Kamuy, ponram oro wano Aokay En=epakasnu nisa; Orowa, tane pakno E ki iyokunnure an iki p assuru ku=aste nisa ruwe ne.


Ruwe newa, ku onne wa sapa retarape-ush chiki, aa Kamui iteki en emaka wa en kore. Okake ek kusu ne ainu ikiri otta E koro kiroro ku nure pakno, Ek kusu ne pishno an utara otta E koro okirashnu ambe ku nure pakno iteki en emaka wa en kore.

Ruwe newa, ku=onne wa sapa retarpe-us ciki, aa Kamuy iteki en=emaka wa en=kore. Okake ek kusu ne aynu ikiri or ta E=kor kiroro ku=nure pakno, Ek kusu ne pisno an utar or ta E=kor okirasnu anpe ku=nure pakno iteki en=emaka wa en=kore.


Aa Kamui, E koro oupeka ambe ne yakka shi no eri ambe ne; Poro ikip Aokai ki nisa ruwe ne, Aa Kamui, Aokai koheraye guru nen ne ya?

Aa Kamuy, E=kor owpeka anpe ne yakka sino eri anpe ne; Poro iki p Aokay ki nisa ruwe ne, Aa Kamuy, Aokay koheraye kur nen ne ya?


Poron no okai yupke yairamhekomo ambe un nukare Aokai anak ne, Shui un shiknure wa, Toitoi ooho-i wano un yange kusu ne na.

poronno okay yupke yayramhekomo anpe un nukare Aokay anakne, Suy un siknure wa, Toytoy ooho hi wano un yanke kusu ne na.


En gusu an pase ambe porore wa en kore, Orowa hoshipi wa en omaoma wa en kore.

En kusu an pase anpe porore wa en=kore, Orowa hosipi wa en=omaoma wa en=kore.


Orowa, ka oma arektep ani E koiramye ash kusu ne, Aa ku goro Kamui, sonep anak ne E korobe ne ruwe ne: Koto ari E orun ramye shinotcha ku ki, Aokai anak ne Israeru koro Ashkanep E ne ruwe ne.

Orowa, ka oma arektep ani E koyramye as kusu ne, Aa ku=kor Kamuy, sonep anakne E=kor pe ne ruwe ne: Koto ari E orun ramye sinotca ku=ki, Aokay anakne Israeru kor Askanep E ne ruwe ne.


E orun shinotcha ku ki ita ku papush anak ne poron no nupetne kusu ne, Orowa, E kikiraye ku ramat ne yakka nei no ki kusu ne na.

E orun sinotca ku=ki hi ta ku=papus anakne poronno nupetne kusu ne, Orowa, E kikiraye ku=ramat ne yakka néno ki kusu ne na.


Ku parumbe ne yakka to ebitta E koro oupeka ambe gusu itak kusu ne: Inambe gusu ne yakun, iwende rusui utara anak ne ayainikoroshmare, asambe-kokurusere wa okai ruwe ne gusu ne na.

Ku=parunpe ne yakka to epitta E=kor owpeka anpe kusu itak kusu ne: Inanpe kusu ne yakun, iwente rusuy utar anakne ayaynikorosmare, a=sanpe-kokurusere wa okay ruwe ne kusu ne na.


AA Kamui, E koro aesanniyo ambe moshiri shikka shima guru otta kore, E koro oupekap Moshiri shikkashima guru koro poho otta koropare wa en kore.

Aa Kamuy, E=kor a=esanniyo anpe mosir sikka sima kur or ta kore, E=kor owpekap Mosir sikkasima kur kor poho or ta korpare wa en=kore.


Oupeka no shinuma anak ne E koro utara koipishi kusu ne, Esanniyo wa E koro otek-sak utara gusu ki kusu ne na.

Owpekano sinuma anakne E=kor utar koypisi kusu ne, Esanniyo wa E=kor otek-sak utar kusu ki kusu ne na.


Nupuri anak ne utara gusu itomo sange, Huru anak ne oupeka-hi sange kusu ne.

Nupuri anakne utar kusu i=tom sanke, Hur anakne owpeka hi sanke kusu ne.


Shinuma anak ne utara tumugeta okai otek-sak utara koipishi, Irapokkari utara koro poho kashiobas, Orowa, ramunishte kore guru humne no kaye kusu ne na.

Sinuma anakne utar tumke ta okay otek-sak utar koypisi, Irapokkari utar kor poho kasiopas, Orowa, ramuniste kore kur humne no kaye kusu ne na.


Tokap chup an pakno nei utara E ko-ishitoma, Ramma an ainu ikiri pakno, kunne chup an pakno nei no ki kusu ne.

Tokap cup an pakno ne utar E ko-isitoma, Ramma an aynu ikiri pakno, kunne cup an pakno néno ki kusu ne.


Amose-kara mun kata ran apto korachi Shinuma ran; Toitoi teineika apto korachi ran kusu ne.

A=mos-kar mun kata ran apto koraci Sinuma ran; Toytoy teyneyka apto koraci ran kusu ne.


Shinuma toho ta oupeka utara shipiraspa; Orowa, kunne chup isam pakno itomo nuye an no an kusu ne na.

Sinuma toho ta owpeka utar sipiraspa; Orowa, kunne cup isam pakno i=tom nuye an no an kusu ne na.


Atui-pa pakno atui-gesh pakno, Nei pet wano moshiri-gesh pakno Shinuma esapane kusu ne.

Atuy-pa pakno atuy-kes pakno, Ne pet wano mosir-kes pakno Sinuma esapane kusu ne.


Nup otta oshiroma utara anak ne Shinuma kotchaketa hepokiush kusu ne; Shinuma epokba utara toitoi koponchi kemkem kusu ne na.

Nup or ta osiroma utar anakne Sinuma kotcake ta hepokius kusu ne; Sinuma epokpa utar toytoy koponci kemkem kusu ne na.


Tarshish newa rep-un moshiri shikkashima utara anak ne eikrap koro wa araki, Sheba newa Saba shikkashima utara anak ne ekoimokokorobe yange kusu ne na.

Tarsis newa repun mosir sikkasima utar anakne eikrap kor wa arki, Seba newa Sapa sikkasima utar anakne ekoymokokorope yanke kusu ne na.


Ruwe un, obitta no okai moshiri shikkashima utara anak ne Shinuma kotchaketa hepokichiu kusu ne: Obitta no okai moshiri uirup anak ne Shinuma otta yaishieiwangere kusu ne na.

Ruwe un, opittano okay mosir sikkasima utar anakne Sinuma kotcake ta hepokiciw kusu ne: Opittano okay mosir uyrup anakne Sinuma or ta yaysieywankere kusu ne na.


Irapokkari utara hawe ashte chiki Shinuma anak ne kashiobiuki kusu ne; Otek-sak guru newa ikashiu guru isam no an guru kashiobiuki kusu ne na.

Irapokkari utar hawe aste ciki Sinuma anakne kasiopiwki kusu ne; Otek-sak kur newa ikasiw kur isam no an kur kasiopiwki kusu ne na.


Shinuma anak ne katchabe newa irapokkari utara chishikiraine, Orowa, eishiramne utara kon ramat kashiobiuki kusu ne.

Sinuma anakne katcape newa irapokkari utar cisikirayne, Orowa, eysiramne utar kor ramat kasiopiwki kusu ne.


Iteki chiramunishtekore, iteki aeramu-nishte kuni ne nei utara kon ramat kikiraye kusu ne. Orowa, nei utara koro kem anak ne shinuma kotchaketa nupurupe ne kusu ne na.

Iteki ciramunistekore, iteki a=ermu-niste kuni ne ne utar kor ramat kikiraye kusu ne. Orowa, ne utar kor kem anakne sinuma kotcake ta nupur pe ne kusu ne na.


Orowa, nei utara shiknu wa Sheba kongani akore kusu ne: Ramma shinuma gusu utara inonno-itak ki kusu ne: Orowa, to ebitta shinuma nunuke kusu ne na.

Orowa, ne utar siknu wa Seba konkani a=kore kusu ne: Ramma sinuma kusu utar inonno-itak ki kusu ne: Orowa, to epitta sinuma nunuke kusu ne na.


Nupuri kata newa toitoi kata amam anak ne nuye an no an kusu ne; Rebanon korachi nei nikaop shuyeshuye; Orowa, machi otta okai utara anak ne toitoi mun nei no shipiraspa kusu ne na.

Nupuri kata newa toytoy kata amam anakne nuye an no an kusu ne; Rebanon koraci ne nikaop suyesuye; Orowa, maci or ta okay utar anakne toytoy mun néno sipiraspa kusu ne na.


Shinuma reihei anak ne otusashuishiri pakno an; Shinuma reihei anak ne tokap chup an pakno an kusu ne: Orowa, utara anak ne Shinuma gusu anunuke an; Obitta no okai moshiri uirup anak ne Shinuma anupetnerep ne sekoro ye kusu ne na.

Sinuma rehe anakne otu sasuysir pakno an; Sinuma rehe anakne tokap cup an pakno an kusu ne: Orowa, utar anakne Sinuma kusu a=nunuke an; Opittano okay mosir uyrup anakne Sinuma anupetnerep ne sekor ye kusu ne na.


Ehoba ne Kamui. Israeru koro Kamui anunuke ne, Patek Shinuma iyokunnure ikip ki ruwe ne:

Ehoba ne Kamuy. Israeru kor Kamuy a=nunuke ne, Patek Sinuma iyokunnure iki p ki ruwe ne:


Orowa, otusashuishiri pakno Shinuma koro nupeki an reihei anunuke ne; Shui, moshirʼebitta Shinuma koro nupeki ani aeshik-tere an na. Amen, shui, Amen.

Orowa, otu sasuysir pakno Sinuma kor nupeki an rehe a=nunuke ne; Suy, mosir epitta Sinuma kor nupeki ani a=esik-tere an na. Amen, suy, Amen.


Yessai koro poko Dabid ki inonno-itak aokere na.

Yessay kor pok Dabid ki inonno-itak a=okere na.


SON no newa Kamui anak ne Israeru un utara koipirikare, Sambe turu-sak utara koepirikare ruwe ne na.

Sonno newa Kamuy anakne Israeru un utar koypirikare, Sanpe tur-sak utar koepirikare ruwe ne na.


Koroka, kuani gusu anak ne, ku chikiri naanihungo isam a: Naanihungo ku kemaha oshittesu nisa ruwe ne.

Korka, kuani kusu anakne, ku=cikiri naanihunko isam a: Naanihungo ku=kemaha osittesu nisa ruwe ne.


Wen utara yaiepirikare ambe ku nukara ita, Ramat-sak utara gusu eyaitunnap ku ki nisa ruwe ne gusu ne na.

Wen utar yayepirikare anpe ku=nukar hi ta, Ramat-sak utar kusu eyaytunnap ku=ki nisa ruwe ne kusu ne na.


Nei utara rai ita anak ne shomo nuwap: Koroka, koro kiroro tumashnu wa an ruwe ne gusu ne na.

Ne utar ray hi ta anakne somo nuwap: Korka, kor kiroro tumasnu wa an ruwe ne kusu ne na.


Moshima okai utara korachi oknatara shomoki; Shui, moshima okai utara nei no shomo ramu-sarak ruwe ne.

Mosma okay utar koraci oknatara somo ki; Suy, mosma okay utar néno somo ramu-sarak ruwe ne.


Tambe gusu, pakesara ambe anak ne uweorokkani korachi koro rekuchi ta an; Amip ami korachi niwen-buri anak ne nei utara kamure ruwe ne.

Tanpe kusu, pakesara anpe anakne uweorokkani koraci kor rekuci ta an; Amip ami koraci niwen-puri anakne ne utar kamure ruwe ne.


Mimush wa koro shikihi tanashi: Keutum yainu-hi anak ne ika ruwe ne.

Mimus wa kor sikihi tanas: Kewtum yaynu hi anakne ika ruwe ne.


Nei utara esapse ki, orowa, wen itak sange ruwe ne: Ri no ramu-nishte an itak ani ye ruwe ne.

Ne utar esapse ki, orowa, wen itak sanke ruwe ne: Ri no ramu-niste an itak ani ye ruwe ne.


Koro paroho kando otta aande, Orowa, koro parumbe anak ne moshiri kush wa apkash ruwe ne.

Kor paroho kanto or ta a=ante, Orowa, kor parunpe anakne mosir kus wa apkas ruwe ne.


Tambe gusu, shinuma koro utara eteun hoshippa: Orowa, wakka momnatara an ap nei utara orowa no aohetu ruwe ne.

Tanpe kusu, sinuma kor utar eteun hosippa: Orowa, wakka momnatara an ap ne utar oro wano a=ohetu ruwe ne.


Orowa, Hemanda Kamui eraman ya? Iyotta Rikunbe otta oramatu ambe isam ruwe be an? ani itak.

Orowa, Hemanta Kamuy eraman ya? Iyotta Rikunbe or ta oramatu anpe isam ruwe pe an? ani itak.


Ingarʼan, tap an utara anak ne wen utara ne; Orowa, ramma maukopirika wa yaioteknure ruwe ne.

Inkar=an, tapan utar anakne wen utar ne; Orowa, ramma mawkopirka wa yayoteknure ruwe ne.


Son no newa, raka isam no ku sambe ku ashkannere hene ki; Turu-sakbe ani ku tekehe ku furaye hene ki nisa nangora;

Sonno newa, raka isam no ku=sanpe ku askannere hene ki; Tur-sak pe ani ku=tekehe ku=huraye hene ki nisa nankora;


Inambe gusu ne yakun, ramme-to a en ramu-sarakka an, Kes-kunneiwano a en panakte wa an ruwe ne gusu ne na.

Inanpe kusu ne yakun, ramme-to a en=ramu-sarakka an, Kes-kunneywano a en=panakte wa an ruwe ne kusu ne na.


Tap korachi an itak ani en itaktero, sekoro ku itak chiki, Ingarʼan, e koro poho ikiri epeka no kokandama ambe ku ki nangon na.

Tap koraci an itak ani en itaktero, sekor ku=itak ciki, Inkar=an, e=kor poho ikiri epeka no kokantama anpe ku=ki nankor na.


Tap okaibe ku eraman kuni ne ku ramepakari ita anak ne, Ku shik-samata kokamba ikip ne nisa ruwe ne;

Tap okaype ku=eraman kuni ne ku=ramepakari hi ta anakne, Ku=sik-sama ta kokanpa iki p ne nisa ruwe ne;


Kamui Ashkanne ushike orun ku ahun wa Nei utara okese ku esanniyo pakno ene ani ne ruwe ne.

Kamuy Askanne usike orun ku=ahun wa Ne utar okes ku=esanniyo pakno ene ani ne ruwe ne.


Son no newa, Aokai anak ne chiinrarakka ushiketa nei utara roshkire: Aisamka kuni ne Aokai anak ne hachire ruwe ne.

Sonno newa, Aokay anakne ciinrarakka uske ta ne utar roskire: A=ysamka kuni ne Aokay anakne hacire ruwe ne.


Hemanda nei utara anak ne kuripanpange no awende humi! Ishitoma wa nei utara ara aisamka ruwe ne.

Hemanta ne utar anakne kuripanpanke no awente humi! Isitoma wa ne utar ar a=ysamka ruwe ne.


Mosh orowa no ainu wendarap nei no, Aa Utarapa, Aokai anak ne yai-hopunire ita nei utara koro nokaha etunne kusu ne na.

Mos oro wano aynu wentarap néno, Aa Utarpa, Aokay anakne yay-hopunire hi ta ne utar kor nokaha etunne kusu ne na.


Ku keutum anak ne shiunin, Ku sambe etara nisa ruwe ne gusu ne na:

Ku=kewtum anakne siwnin, Ku=sanpe etara nisa ruwe ne kusu ne na:


Nei oro pakno ku ehaita wa ramu-sak; E kotchaketa chikoikip korachi ku ne nisa ruwe ne.

Ne oro pakno ku=ehayta wa ramu-sak; E kotcake ta cikoykip koraci ku ne nisa ruwe ne.


Yakka, kuani anak ramma E tura ku an, Aokai anak ne ku shimon tekehe kishima nisa ruwe ne.

Yakka, kuani anak ramma E tura ku=an, Aokay anakne ku=simon tekehe kisma nisa ruwe ne.


Aokai anak ne E koro ukoramkoro-hi ani en epakashnu kusu ne, Orowa, okaketa nupeki an ushike orun en ahunge kusu ne na.

Aokay anakne E=kor ukoramkor hi ani en=epakasnu kusu ne, Orowa, okake ta nupeki an usike orun en=ahunke kusu ne na.


Aokai moshima Kamui moshiri ta hunna ku koro ya? Orowa, Aokai moshima moshiri kata ku kon rusuibe isam ruwe ne.

Aokay mosma Kamuy mosir ta hunna ku=kor ya? Orowa, Aokay mosma mosir kata ku=kor rusuy pe isam ruwe ne.


Ku kam newa ku sambe anak ne nin ruwe ne: Yakka, Kamui anak ne ramma pakno ku korobe ne, ku keutum watara ne ruwe ne.

Ku=kam newa ku=sanpe anakne nin ruwe ne: Yakka, Kamuy anakne ramma pakno ku=kor pe ne, ku=kewtum watara ne ruwe ne.


Ingarʼan Aokai orowa no ehangeko no okai utara anak ne isam kusu ne: Aokai ekohopi wa hoiyo ki obitta no okai utara anak ne aisamka nisa ruwe ne.

Inkar=an Aokay oro wano e=hankeko no okay utar anakne isam kusu ne: Aokay ekohopi wa hoiyo ki opittano okay utar anakne a=ysamka nisa ruwe ne.


Koroka, Kamui orun karange no ku arapa-hi anak ne en gusu pirikap ne ruwe ne: Utarapa ne Ehoba ani ku numne ushi ku kan nisa, Nei ambe anak ne obitta no okai E ki ikip utara otta nure kusu ne gusu an ambe ne ruwe ne na.

Korka, Kamuy orun karankeno ku=arpa hi anakne en kusu pirka p ne ruwe ne: Utarpa ne Ehoba ani ku numne usi ku=kan nisa, Ne anpe anakne opittano okay E ki iki p utar or ta nure kusu ne kusu an anpe ne ruwe ne na.


AA Kamui, hemanda gusu ramma pakno un emakba ya? Hemanda gusu E koro mimdara un hitsuji chikoikip orun E ki irushka ambe shupuya at ya?

Aa Kamuy, hemanta kusu ramma pakno un emakpa ya? Hemanta kusu E=kor mimtar un hitsuji cikoykip orun E ki iruska anpe supuya at ya?


Fushkotoita E hok uwekari utara, E koro aeikeshkoro kuni ikiri ne gusu an E kikiraye utara eshkarun; Samata, Aokai oshiroma nisa Zion nupuri eshkarun wa en kore.

Huskotoyta E hok uekari utar, E=kor aeykeskoro kuni ikiri ne kusu an E kikiraye utar eskarun; Sama ta, Aokay osiroma nisa Zion nupuri eskarun wa en=kore.


Ramma pakno an akokiru ushi orun E kot chikiri puni wa en kore! Epokba guru anak ne Ashkanne ushiketa wentoi-kantoi kokiru nisa ruwe ne.

Ramma pakno an a=kokiru usi orun E kot cikiri puni wa en=kore! Epokba kur anakne Askanne uske ta wentoy-kantoy kokiru nisa ruwe ne.


E eramshitnere utara anak ne E koro uwekari ta orokeweuse; Shirosh ne gusu koro inushuyep roshki nisa ruwe ne na.

E eramsitnere utar anakne E=kor uekari ta orokewewse; Shirosh ne kusu kor inusuyep roski nisa ruwe ne na.


Nitai epeka mukarushi punire Nei no okai utara noine an.

Nitay epeka mukarusi punire Néno okay utar noyne an.


Awa, tane kanatuchi newa mukarushi ani Ukoiram no nei inuye ambe obitta pereke ruwe ne.

Awa, tane kanatuci newa mukarusi ani Ukoyram no ne inuye anpe opitta perke ruwe ne.


E koro Ashkanne ushike uhuyeka nisa; E kon reihei oshiroma i toi pakno koatcha nisa ruwe ne.

E=kor Askanne usike uhuyeka nisa; E=kor rehe osiroma i toy pakno koatca nisa ruwe ne.


Koro keutum ta — Earikinne nei okaibe wende anro — sekoro itak: Moshirʼotta okai uwekarapa chisei obitta uhuyeka wa isamka nisa ruwe ne na.

Kor kewtum ta — Earikinne ne okaype wente an ro — sekor itak: Mosir or ta okay uekarpa cise opitta uhuyeka wa isamka nisa ruwe ne na.


Chikoro shirosh shomo chi nukara: Tane uweingara guru isam ruwe ne; Shui, hembara pakno ne ya sekoro eraman guru un tumugeta isam ruwe ne.

Ci=kor siros somo ci nukar: Tane ueinkar kur isam ruwe ne; Suy, henpara pakno ne ya sekor eraman kur un tumke ta isam ruwe ne.


Aa Kamui, hembara pakno epokba guru esapse ya? Ramma pakno epokba guru anak ne E kon reihei koatcha kusu ne ya?

Aa Kamuy, henpara pakno epokpa kur esapse ya? Ramma pakno epokpa kur anakne E=kor rehe koatca kusu ne ya?


Hemanda gusu E tekehe, E shimon tekehe poka, Aokai yoni ya? E koro upshoro wano nei ambe etaye hine nei utara isamka wa un kore.

Hemanta kusu E tekehe, E simon tekehe poka, Aokay yoni ya? E=kor upsoro wano ne anpe etaye hine ne utar isamka wa un kore.


Yakka, fushko wano Kamui anak ne ku moshiri Shikkashima guru ne, Moshiri noshiketa kashiobiuki ambe iki ruwe ne.

Yakka, husko wano Kamuy anakne ku=mosir Sikkasima kur ne, Mosir noske ta kasiopiwki anpe iki ruwe ne.


Aokai anak ne E koro kiroro ani atui usaraye: Atui un poro chikoikip koro sapaha pereka nisa ruwe ne.

Aokay anakne E=kor kiroro ani atuy usaraye: Atuy un poro cikoykip kor sapaha pereka nisa ruwe ne.


Aokai anak ne Rapiatan koro sapaha humne no pereke. Nup ta oshiroma utara koro aep ne gusu koropare nisa ruwe ne.

Aokay anakne Rapiatan kor sapaha humne no perke. Nup ta osiroma utar kor aep ne kusu korpare nisa ruwe ne.


Aokai anak ne wakka purupuruge i newa pesambe peruba nisa: Ika pet satka nisa ruwe ne na.

Aokay anakne wakka purpurke i newa pesanpe perpa nisa: Ika pet satka nisa ruwe ne na.


Tokap anak ne E korobe ne, kunne ne yakka E korope ne ruwe ne: Aokai anak ne shiripekere newa chup kan nisa ruwe ne.

Tokap anakne E=kor pe ne, kunne ne yakka E=kor pe ne ruwe ne: Aokay anakne sirpeker newa cup kan nisa ruwe ne.


Aokai anak ne obitta no okai moshiri epakige ande: Sak newa mata E kan nisa ruwe ne.

Aokay anakne opittano okay mosir epakike ante: Sak newa mata E kan nisa ruwe ne.


Epokba utara anak ne Ehoba esapse, Ramat-sak utara E kon reihei koatcha nisa ruwe ne, sekoro eshkarun yan.

epokpa utar anakne Ehoba esapse, Ramat-sak utar E=kor rehe koatca nisa ruwe ne, sekor eskarun yan.


E koro kusuwep kon ramat iteki kim un chikoikip orota koropare yan: Ramma pakno iteki E koro otek sak utara oira wa en kore.

E=kor kusuwep kor ramat iteki kimun cikoykip oro ta korpare yan: Ramma pakno iteki E=kor otek sak utar oyra wa en=kore.


E koro uitaknu ambe orun ingara: Moshiri kunne i anak ne niwenbe oshiroma-i ani aeshik ruwe ne gusu ne na.

E=kor uytaknu anpe orun inkar: Mosir kunne i anakne niwen pe osiroma hi ani a=esik ruwe ne kusu ne na.


Aeramunishte utara iteki ayainikoroshma wa hoshippa kuni ne kara wa en kore, Otek-sak newa irapokkari utara E kon reihei koireika kuni ne kara wa en kore.

A=eramuniste utar iteki a=yaynikorosma wa hosippa kuni ne kar wa en=kore, Otek-sak newa irapokkari utar E=kor rehe koyreyka kuni ne kar wa en=kore.


Aa Kamui, hopuni wa yaikota koro orushpe gusu itak sange wa en kore: To ebitta ramat-sak guru anak ne E esapse sekoro eshkarun yan.

Aa Kamuy, hopuni wa yaykota kor oruspe kusu itak sanke wa en=kore: To epitta ramat-sak kur anakne E esapse sekor eskarun yan.


E eramshitnere utara koro hawe iteki oira wa en kore. E epokba gusu hopumba utara ki sakayo ramma hopuni ruwe ne na.

E eramsitnere utar kor hawe iteki oyra wa en=kore. E epokpa kusu hopunpa utar ki sakayo ramma hopuni ruwe ne na.


Shinotcha esapane guru gusu; Ar-tashhet orota. Asap kara iyohaichish, shinotcha.

Sinotca esapane kur kusu; Ar-tashet oro ta. Asap kar iyohaycis, sinotca.


AA Kamui, Chi utara anak ne E koyaiiraige ash na; E kon reihei ehange no an gusu, koyaiiraige ash na: E ki iyokunnure ikip anak ne nei no ye nisa ruwe ne.

Aa Kamuy, Ci utar anakne E koyayirayke as na; E=kor rehe ehanke no an kusu, koyayirayke as na: E ki iyokunnure iki p anakne néno ye nisa ruwe ne.


Aesanniyo wa an pakihi chiki, Kuani, kuani poka, oupeka no ipishi ki kusu ne.

A=esanniyo wa an pakihi ciki, Kuani, kuani poka, owpekano ipisi ki kusu ne.


Moshiri newa obitta no okai uirup anak ne nin wa isam yakka, Kuani anak ne nei ikushpe roshire ruwe ne. [Sera.]

Mosir newa opittano okay uyrup anakne nin wa isam yakka, Kuani anakne ne ikuspe rosire ruwe ne. [Sera.]


Ramat-sak utara otta, Iteki haita buri ki yan, sekoro ku itak, Wen utara otta, Iteki echi koro kirawe punire yan, sekoro ku itak nisa ruwe ne:

Ramat-sak utar or ta, Iteki hayta puri ki yan, sekor ku=itak, Wen utar or ta, Iteki eci=kor kiraw punire yan, sekor ku=itak nisa ruwe ne:


Iteki echi koro kirawe rikna-puni yan; Iteki pakesara rekuchi ani itak yan.

Iteki eci=kor kiraw rikna-puni yan; Iteki pakesara rekuci ani itak yan.


Inambe gusu ne yakun, rikna-puni ambe anak ne moshiripa wano hene, moshirigesh wano hene, Shui, nei nupuri oma nup wano hene shomo hetuku ruwe ne gusu ne na.

Inanpe kusu ne yakun, rikna-puni anpe anakne mosirpa wano hene, mosirkes wano hene, Suy, ne nupuri oma nup wano hene somo hetuku ruwe ne kusu ne na.


Koroka, Kamui anak ne koipishi ki gunʼne: Shinuma shinen ramde, shinen rikta ande ruwe ne.

Korka, Kamuy anakne koypisi ki kunne: Sinuma sinen ramte, sinen rik ta ante ruwe ne.


Inambe gusu ne yakun, Ehoba teke otta tuki an, nei tonoto poppise kara; Aukopoyep ani eshik, aige Shinuma nei ambe echikiki ruwe ne: Son no newa moshiri un obitta no okai wen utara anak ne nei shirari ohetu wa iku kusu ne na.

Inanpe kusu ne yakun, Ehoba teke or ta tuki an, ne tonoto poppise kar; Awkopoyep ani esik, ayke Sinuma ne anpe ecikiki ruwe ne: Sonno newa mosir un opittano okay wen utar anakne ne sirari ohetu wa iku kusu ne na.


Koroka, Kuani anak ne ramma pakno itak sange, Yakob koro Kamui orun iramye shinotcha ku ki kusu ne.

Korka, Kuani anakne ramma pakno itak sanke, Yakob kor Kamuy orun iramye sinotca ku=ki kusu ne.


Wen utara koro obitta no okai kirawe ku otuye kusu ne; Koroka, oupeka utara koro kirawe anak ne ariknare kusu ne na.

Wen utar kor opittano okay kiraw ku=otuye kusu ne; Korka, owpeka utar kor kiraw anakne ariknare kusu ne na.


Shinotcha esapane guru gusu; ka oma arektep. Asap kara iyohaichish, shinotcha.

Sinotca esapane kur kusu; ka oma arektep. Asap kar iyohaycis, sinotca.


YUDA orota Kamui reihei aeamkire na. Israeru orota Shinuma kon reihei pase ruwe ne.

YUDA oro ta Kamuy rehe aeamkire na. Israeru oro ta Sinuma kor rehe pase ruwe ne.


Shinuma koro kash anak ne Sarem ta an, Shinuma koro oshiroma-i anak Zion ta an ruwe ne.

Sinuma kor kas anakne Sarem ta an, Sinuma kor osiroma hi anak Zion ta an ruwe ne.


Toada shinuma ku gusu an ai kaye, Tani kik-humbe newa rangetam newa tumi newa kaye nisa ruwe ne. [Sera.]

toata sinuma ku kusu an ay kaye, Tani kik-hunpe newa ranke tam newa tumi newa kaye nisa ruwe ne. [Sera.]


Ae kuni chikoikip nupuri wano Aokai anak ne chitomte newa pirika ruwe ne.

Ae kuni cikoykip nupuri wano Aokay anakne citomte newa pirka ruwe ne.


Keutum tumashnu utara anak ne awende hine mokoro wa mokon nisa ruwe ne; Orowa, rametok koro utara anak ne koro tekehe shomo pa ruwe ne.

Kewtum tumasnu utar anakne awente hine mokor wa mokor nisa ruwe ne; Orowa, rametok kor utar anakne kor tekehe somo pa ruwe ne.


Aa Yakob koro Kamui, Aokai kopao gusu, Nishinda newa umma kane amokon-noyere ruwe ne.

Aa Yakob kor Kamuy, Aokay kopao kusu, Nishinda newa umma kane amokon-noyere ruwe ne.


Aokai, Aokai poka, koishitoma kunip ne: Orowa, Aokai irushka chiki E kotchaketa ash eashkai guru inan guru ne ya?

Aokay, Aokay poka, koysitoma kunip ne: Orowa, Aokay iruska ciki E kotcake ta as easkay kur inan kur ne ya?


Kando wano E ki koipishi itak anure nisa; Toitoi ishitoma wa mo no an nisa ruwe ne:

Kanto wano E ki koypisi itak a=nure nisa; Toytoy isitoma wa mo no an nisa ruwe ne:


Kamui anak ne esanniyo ki kuni gusu, Moshiri kata okai ramu-rotcha utara kashiobiuki gusu hopuni ita ene ani ne ruwe ne.

Kamuy anakne esanniyo ki kuni kusu, Mosir kata okay ramu-rotca utar kasiopiwki kusu hopuni hi ta ene ani ne ruwe ne.


Ainu kinrakarabe anak ne E koiramye kunip ne, Kinrakarabe ikashimap ani Aokai anak ne yaikut kon ruwe ne.

Aynu kinrakarape anakne E koyramye kunip ne, Kinrakarabe ikasma p ani Aokay anakne yaykut kor ruwe ne.


Uitaknup ki yan, orowa, Ehoba ne e koro Kamui gusu nei no kara yan: Aeishitoma kunip okari ta obitta no okai utara anak ne Shinuma orota ekoimokokorobe koro wa araki yan.

uytaknup ki yan, orowa, Ehoba ne e=kor Kamuy kusunéno kar yan: Aeysitoma kunip okari ta opittano okay utar anakne Sinuma oro ta ekoymokokorope kor wa arki yan.


Shinuma anak ne Esapane utara koro poho kon ramat otuye ruwe ne: Moshiri shikkashima utara orowa no aeishitomap ne ruwe ne.

Sinuma anakne Esapane utar kor poho kor ramat otuye ruwe ne: Mosir sikkasima utar oro wano aeysitomap ne ruwe ne.


Shinotcha esapane guru gusu; Jedutun nei no. Asap kava iyohaichish.

Sinotca esapane kur kusu; Jedutun néno. Asap kava iyohaycis.


Hawe ani Kamui orun ku hawe ashte kusu ne; Kamui orun poka ku hawe ani, yakun, Shinuma en nu kusu ne na.

Hawe ani Kamuy orun ku hawe aste kusu ne; Kamuy orun poka ku hawe ani, yakun, Sinuma en=nu kusu ne na.


Yairamhekomo toho ta Utarapa ku hunara nisa: Anchikara ta ku teke aturi wa shomo yoni; Ku ramat anak ne aomaoma eaikap nisa ruwe ne.

yayramhekomo toho ta Utarpa ku=hunara nisa: Ancikar ta ku=teke a=turi wa somo yoni; Ku=ramat anakne a=omaoma eaykap nisa ruwe ne.


Kamui ku eshkarun wa ramukittararage: Ku oromam wa ku ramat nin ruwe ne. [Sera.]

Kamuy ku=eskarun wa ramukittararke: Ku oromam wa ku=ramat nin ruwe ne. [Sera.]


Aokai anak ne ku shikihi shiurere: Itak eaikap pakno yairamkoiki ku ki ruwe ne.

Aokay anakne ku=sikihi siwrere: Itak eaykap pakno yayramkoyki ku=ki ruwe ne.


Fushko toho ku esanniyo, Teeda orushpe ku ramepakari nisa.

Husko toho ku=esanniyo, Teeta oruspe ku=ramepakari nisa.


Anchikarata ku shinotcha ku eshkarun, Yaikota koro keutum ta uweneusara ki; Ku ramat anak ne shiarikiki no hunara nisa ruwe ne.

Ancikar ta ku=sinotca ku=eskarun, Yaykota kor kewtum ta uenewsar ki; Ku=ramat anakne siarikiki no hunara nisa ruwe ne.


Ramma pakno Utarapa anak ne un emaka ya? Tewa no shomo irenga sange ruwe he an?

Ramma pakno Utarpa anakne un emaka ya? Tewano somo irenka sanke ruwe he an?


Samma pakno shinuma koro rampoken ara isam ruwe he an? Shinuma ki eitakamkire ambe ramma pakno isam ruwe he an?

Samma pakno sinuma kor ranpoken ar isam ruwe he an? Sinuma ki eytakamkire anpe ramma pakno isam ruwe he an?


Irenga sange kuni Kamui anak ne oira ruwe he an? Shinuma irushka wa koro ramu-hauge rampoken keutum seshke nisa ruwe he an? [Sera.]

Irenka sanke kuni Kamuy anakne oyra ruwe he an? Sinuma iruska wa kor ramu-hawke ranpoken kewtum seske nisa ruwe he an? [Sera.]


Orowa, Tambe anak ne ku katchakbe ne, sekoro ku ye nisa; Koroka, Iyotta Rikunbe shimon teke koro paha ku eshkarun kusu ne na.

Orowa, Tanpe anakne ku katcakpe ne, sekor ku=ye nisa; Korka, Iyotta Rikunbe simon teke kor paha ku=eskarun kusu ne na.


Yah ki ikip ku ye kusu ne; Fushkotoita Shinuma ki iyokunnurep ku eshkarun kusu ne na.

Yah ki iki p ku=ye kusu ne; Huskotoyta Sinuma ki iyokunnurep ku=eskarun kusu ne na.


Obitta no okai E ki ikip gusu ku ramepakari, E ki ikip ku esanniyo kusu ne na.

Opittano okay E ki iki p kusu ku=ramepakari, E ki iki p ku=esanniyo kusu ne na.


Aa Kamui, E kon ruhu anak ne oupekap ne: Kamui korachi shi no Kamui hunna ruwe he an?

Aa Kamuy, E=kor ruhu anakne owpekap ne: Kamuy koraci sino Kamuy hunna ruwe he an?


Aokai anak ne iyokunnurep iki Kamui E ne: Utara tumugeta Aokai anak ne E koro kiroro nure nisa ruwe ne.

Aokay anakne iyokunnurep iki Kamuy E ne: Utar tumke ta Aokay anakne E=kor kiroro nure nisa ruwe ne.


Aokai anak ne E koro teke ani E koro utara kikiraye nisa, Yakob newa Yosep koro poho utara kikiraye nisa ruwe ne. [Sera.]

Aokay anakne E=kor teke ani E=kor utar kikiraye nisa, Yakob newa Yosep kor poho utar kikiraye nisa ruwe ne. [Sera.]


Aa Kamui, wakka anak ne E nukara; Wakka E nukara wa ishitoma: Ooho ushi koyakoyak nisa ruwe ne.

Aa Kamuy, wakka anakne E nukar; Wakka E nukar wa isitoma: Ooho usi koyakoyak nisa ruwe ne.


Nishkuru anak ne wakka echikiki; Kando anak ne humi ash: E koro ai aomande nisa ruwe ne.

Niskur anakne wakka ecikiki; Kanto anakne humi as: E=kor ay a=omante nisa ruwe ne.


E koro Kamui hum hawe hopoye otta an; Imeru anak ne moshiri pekereka: Toitoi anak shishuyeshuye wa tusushke nisa ruwe ne.

E=kor Kamuy hum hawe hopoye or ta an; Imeru anakne mosir pekereka: Toytoy anak sisuyesuye wa tususke nisa ruwe ne.


E ruhu anak ne atui otta an, E koro apkash ru anak poro wakka otta an, E ru-kot anak ne aerampeutekbe ne na.

E ruhu anakne atuy or ta an, E=kor apkas ru anak poro wakka or ta an, E ru-kot anakne aeranpewtekpe ne na.


Hitsuji topaha nei no Aokai anak ne E koro utara tura nisa, Mose newa Aaron tekehe ani tura nisa ruwe ne na.

hitsuji topaha néno Aokay anakne E=kor utar tura nisa, Mose newa Aaron tekehe ani tura nisa ruwe ne na.


AA ku goro utara, ku epakashnu ambe inu yan: Ku paro orowa no san itak otta kisara atte yan.

Aa ku=kor utar, ku=epakasnu anpe inu yan: Ku=paro oro wano san itak or ta kisara atte yan.


Paro ku maka wa itak-maukushte itak ku sange kusu ne; Fushkotoita kunne okaibe ku itak kusu ne:

Paro ku=maka wa itak-mawkuste itak ku=sanke kusu ne; Huskotoyta kunne okaype ku=itak kusu ne:


Nei okaibe chi nu wa chi eraman, Chikoro ekashi utara anak ne nei ambe un nure nisa ruwe ne.

Ne okaype ci nu wa ci eraman, Ci=kor ekasi utar anakne ne anpe un nure nisa ruwe ne.


Koro poho utara otta shomo nei ambe chi nuina, Ek kusu ne ikiri orota Ehoba ramye ambe nure, Shinuma koro kiroro newa iki ikip nure kusu ne na.

Kor poho utar or ta somo ne anpe ci nuyna, Ek kusu ne ikiri oro ta Ehoba ramye anpe nure, Sinuma kor kiroro newa iki iki p nure kusu ne na.


Shinuma anak ne Yakob orota paweteshu ki, Israeru otta tuitak atte, Nei ambe anak ne chikoro ekashi kashpaotte wa, Koro poho utara otta nure kuni gusu an ambe ne.

Sinuma anakne Yakob oro ta pawetesu ki, Israeru or ta tuytak atte, Ne anpe anakne ci=kor ekasi kaspaotte wa, Kor poho utar or ta nure kuni kusu an anpe ne.


Tambe anak ne ek kusu ne ainu ikiri okaketa ashikore poho utara eraman kuni gusu an ambe ne; Nei utara hopuni wa koro poho otta nure kuni gusu ne na:

Tanpe anakne ek kusu ne aynu ikiri okake ta a=sikore poho utar eraman kuni kusu an anpe ne; Ne utar hopuni wa kor poho or ta nure kuni kusu ne na:


Nei utara Kamui echipachipa hine, Kamui iki ikip shomo oira, Koroka, Shinuma koro ikashpaotte shikkashima kuni gusu an ambe ne:

Ne utar Kamuy ecipacipa hine, Kamuy iki iki p somo oyra, Korka, Sinuma kor ikaspaotte sikkasima kuni kusu an anpe ne:


Orowa, koro ekashi nei no Itakkashi newa okbare utara shomo ne; Keutum etoko-oiki shomoki ikiri, Kon ramat Kamui teksamata utumashire utara shomo ne kuni an ambe ne.

Orowa, kor ekasi néno Itakkasi newa okpare utar somo ne; Kewtum etoko-oyki somo ki ikiri, Kor ramat Kamuy teksam ta utumasire utar somo ne kuni an anpe ne.


Epraim koro poho utara anak ne eshipopkep koro wa ku ani wa okai, awa, Tumi an toho ta hoshippa nisa ruwe ne.

Epraim kor poho utar anakne esipopkep kor wa ku ani wa okay, awa, Tumi an toho ta hosippa nisa ruwe ne.


Nei utara anak ne Kamui uitaknup shomo shikkashima, Shinuma koro tuitak otta apkash kuni kopan nisa ruwe ne;

Ne utar anakne Kamuy uytaknup somo sikkasima, Sinuma kor tuytak or ta apkas kuni kopan nisa ruwe ne;


Shinuma iki ambe oira, Otta anukare Shinuma iyokunnure ikip oira nisa ruwe ne.

Sinuma iki anpe oyra, Or ta a=nukare Sinuma iyokunnure iki p oyra nisa ruwe ne.


Nei utara koro ekashi shik-samata Shinuma anak ne iyokunnure ambe ki, Echipt moshiri newa Zoan nup otta aki nisa ruwe ne.

Ne utar kor ekasi sik-sama ta Sinuma anakne iyokunnure anpe ki, Ecipt mosir newa Zoan nup or ta aki nisa ruwe ne.


Shinuma atui pereba wa nei utara kushte nisa; Epunipushbe nei no wakka ashte nisa.

Sinuma atuy perpa wa ne utar kuste nisa; Epunipushbe néno wakka aste nisa.


Shui, tokap-to ta nishkuru ari nei utara ani, Orowa, ramne anchikarata abe nipek ari ani nisa ruwe ne.

Suy, tokap-to ta niskur ari ne utar ani, Orowa, ramne ancikar ta ape nipek ari ani nisa ruwe ne.


Nup otta Shinuma watara pereba, Orowa, ooho-i orowa no korachi nuye an no wakka koropare nisa ruwe ne.

Nup or ta Sinuma watara perpa, Orowa, ooho hi oro wano koraci nuye an no wakka korpare nisa ruwe ne.


Watara wano nai hetukure, Pet korachi wakka sange nisa ruwe ne.

watara wano nay hetukure, Pet koraci wakka sanke nisa ruwe ne.


Yakka, nei utara anak ne Shinuma epeka no chikokatpak an, Nup otta Iyotta Rikunbe epeka no okbare nisa ruwe ne.

Yakka, ne utar anakne Sinuma epeka no ci=kokatpak an, Nup or ta Iyotta Rikunbe epeka no okpare nisa ruwe ne.


Orowa, ibeporore ki hine kam koramkoro gusu, Koro keutum ta Kamui koramnukan nisa ruwe ne.

Orowa, ipeporore ki hine kam koramkor kusu, Kor kewtum ta Kamuy koramnukar nisa ruwe ne.


Ruwe un, nei utara anak ne Kamui ohaigekara; Kamui anak ne nup otta aep etokooiki eashkai ya? ari itak.

Ruwe un, ne utar anakne Kamuy ohaykekar; Kamuy anakne nup or ta aep etokooyki easkay ya? ari itak.


Ingarʼan, Shinuma watara shirikik,, awa, wakka hetuku nisa, Nai anak ne ika nisa ruwe ne; Shinuma anak ne aep ne yakka koropare eashkai ya? Koro utara gusu kam etoko-oiki kusu ne ya?

Inkar=an, Sinuma watara sirkik,, awa, wakka hetuku nisa, Nay anakne ika nisa ruwe ne; Sinuma anakne aep ne yakka korpare easkay ya? Kor utar kusu kam etoko-oyki kusu ne ya?


Tambe gusu, Ehoba nu wa irushka: Yakob epeka no abe aare, Israeru epeka no irushka ambe ne yakka hetuku nisa ruwe ne;

Tanpe kusu, Ehoba nu wa iruska: Yakob epeka no ape a=re, Israeru epeka no iruska anpe ne yakka hetuku nisa ruwe ne;


Nei utara anak ne Kamui eishokoro shomoki, Shinuma koro kashiobiuki-hi shomo eyaikopashte nisa ruwe ne gusu ne na.

Ne utar anakne Kamuy eysokor somo ki, Sinuma kor kasiopiwki hi somo e=yaykopaste nisa ruwe ne kusu ne na.


Yakka, Shinuma anak ne rikta an nishoro kashpaotte wa, Kando apa maka nisa ruwe ne.

Yakka, Sinuma anakne rik ta an nisor kaspaotte wa, Kanto apa maka nisa ruwe ne.


Ibe gusu manna rapte wa, Kando wano amam koropare nisa ruwe ne.

Ipe kusu manna rapte wa, Kanto wano amam korpare nisa ruwe ne.


Obitta no okai utara anak ne kiroro-unbe koro aep ibe nisa: Akiroro pakno aep koropare nisa ruwe ne.

Opittano okay utar anakne kiroro-un pe kor aep ipe nisa: Akiroro pakno aep korpare nisa ruwe ne.


Kando ta ochupka un rera ashte, Orowa, koro kiroro ani pikata rera honoyere nisa ruwe ne.

Kanto ta ocupka un rera aste, Orowa, kor kiroro ani pikata rera honoyere nisa ruwe ne.


Koponchi nei no nei utara kata kam ashte nisa, Atuisam ota korachi tekkup-ush chikap atte nisa ruwe ne:

Koponci néno ne utar kata kam aste nisa, Atuysam ota koraci tekkup-us cikap atte nisa ruwe ne:


Aige, nei utara reushi kuni kash an ushiketa, Koro oshiroma ushike okari ashte nisa ruwe ne.

Ayke, ne utar rewsi kuni kas an uske ta, Kor osiroma usike okari aste nisa ruwe ne.


Tambe gusu, nei utara ibe wa akironnure; Awa, Shinuma anak nei utara ibeporore wa kon rusui korachi kore nisa ruwe ne.

Tanpe kusu, ne utar ipe wa akironnure; Awa, Sinuma anakne utar ipeporore wa kor rusuy koraci kore nisa ruwe ne.


Nei utara koro ibeporore ambe naa isam etokota, Kam anak ne koro paroho otta an rapoketa,

Ne utar kor ipeporore anpe naa isam etoko ta, Kam anakne kor paroho or ta an rapoketa,


Nei utara epeka no Kamui irushka wa, Iyotta mimush utara ronnu, Israeru un upen utara ronnu nisa ruwe ne.

Ne utar epeka no Kamuy iruska wa, Iyotta mimus utar ronnu, Israeru un upen utar ronnu nisa ruwe ne.


Yakka nei utara naa katpak ki, Aige, Shinuma iki iyokunnure ambe shomo eishokon nisa ruwe ne.

Yakka ne utar naa katpak ki, Ayke, Sinuma iki iyokunnure anpe somo eysokor nisa ruwe ne.


Tambe gusu, raka isam no Shinuma anak ne nei utara koro toho isamka, Ishitomare wa nei paha isamka nisa ruwe ne.

Tanpe kusu, raka isam no Sinuma anakne ne utar kor toho isamka, Isitomare wa ne paha isamka nisa ruwe ne.


Shinuma anak ne nei utara ronnu ita aepishi, aige: Hoshippawa earikinne Shinuma hunara nisa ruwe ne.

Sinuma anakne ne utar ronnu hi ta a=epis, ayke: Hosippawa earikinne Sinuma hunara nisa ruwe ne.


Orowa, Kamui anak ne koro Watara ne sekoro nei utara eshikarun, Iyotta Rikun Kamui anak ne nei utara gusu an kikirayep ne sekoro eshikarun nisa ruwe ne.

Orowa, Kamuy anakne kor Watara ne sekor ne utar esikarun, Iyotta Rikun Kamuy anakne ne utar kusu an kikirayep ne sekor esikarun nisa ruwe ne.


Koroka, paroho ani Shinuma panore, Parumbe ani Shinuma orun shunge ki nisa ruwe ne.

Korka, paroho ani Sinuma panore, Parunpe ani Sinuma orun sunke ki nisa ruwe ne.


Shinuma epeka no koro keutum autumashire, Shinuma koro uitaknup gusu son no ambe ki shomoki nisa ruwe ne.

Sinuma epeka no kor kewtum awtumasire, Sinuma kor uytaknup kusu sonno anpe ki somo ki nisa ruwe ne.


Koroka, Shinuma anak ne rampokiwen ani eshik gusu, koro wen-buri tusare hine shomo ushtekka: Ruwe un, kanna kanna Shinuma anak ne koro kinra-karape shishire wa Koro irushka-hi shomo atte nisa ruwe ne.

Korka, Sinuma anakne ranpokiwen ani esik kusu, kor wen-puri tusare hine somo ustekka: Ruwe un, kanna kanna Sinuma anakne kor kinra-kar pe sisire wa Kor iruska hi somo atte nisa ruwe ne.


Aige, nei utara anak ne ouse kam ne sekoro Shinuma eshkarun nisa; Paye wa shomo kanna ek rera korachi ne ruwe ne, sekoro eshkarun nisa ruwe ne.

Ayke, ne utar anakne owse kam ne sekor Sinuma eskarun nisa; Paye wa somo kanna ek rera koraci ne ruwe ne, sekor eskarun nisa ruwe ne.


Hempak shui nup otta Shinuma eokbare humi! Hempak shui nitai-sak ushiketa Shinuma oknatare humi!

Henpak suy nup or ta Sinuma e=okpare humi! Henpak suy nitay-sak uske ta Sinuma oknatare humi!


Orowa, nei utara hosari wa Kamui koramnukara, Israeru un utara koro Ashkannep irushkare nisa ruwe ne.

Orowa, ne utar hosari wa Kamuy koramnukar, Israeru un utar kor Askannep iruskare nisa ruwe ne.


Nei utara anak ne Shinuma koro teke shomo eshkarun nisa, Orowa, epokbap orowa no kikiraye toho shomo eshkarun nisa ruwe ne.

Ne utar anakne Sinuma kor teke somo eskarun nisa, Orowa, epokpap oro wano kikiraye toho somo eskarun nisa ruwe ne.


Echipt moshirʼotta Shinuma atte shirosh, Zoan nup otta Shinuma iki iyokunnure ambe shomo eshkarun;

Ecipt mosir or ta Sinuma atte siros, Zoan nup or ta Sinuma iki iyokunnure anpe somo eskarun;


Shinuma anak ne nei utara koro pet ani kem ne itasare nisa, Nai ne yakka nei no aki gusu iku eaikap nisa ruwe ne.

Sinuma anakne ne utar kor pet ani kem ne itasare nisa, Nay ne yakka néno aki kusu iku eaykap nisa ruwe ne.


Shinuma mosh topaha sange wa nei utara aibe; Otereke-ibe sange wa nei utara isamka nisa ruwe ne.

Sinuma mos topaha sanke wa ne utar aype; Oterke-ipe sanke wa ne utar isamka nisa ruwe ne.


Shui, nei utara gusu an toi orumbe ikombap otta koropare, Koro iki ikip patta otta koropare nisa ruwe ne.

Suy, ne utar kusu an toy orunpe ikompap or ta korpare, Kor iki iki p patta or ta korpare nisa ruwe ne.


Kaukau ani koro hat pungara shumumgere, Poro kaukau ani sikar chikuni isamka nisa ruwe ne.

Kawkaw ani kor hat punkar sumumkere, Poro kawkaw ani sikar cikuni isamka nisa ruwe ne.


Kaukau otta koro chikoikip koropare nisa, Seisek onishboso otta koro chikoikip topa koropare nisa ruwe ne.

Kawkaw or ta kor cikoykip korpare nisa, Sesek onisposo or ta kor cikoykip topa korpare nisa ruwe ne.


Nei utara kashiketa Shinuma anak ne koro irushka niwenbe omare nisa, Irushka ambe hene, kinrakarape hene, yairamhekomo ambe hene, Wen auitekbe kashi-omare nisa ruwe ne.

Ne utar kasike ta Sinuma anakne kor iruska niwen pe omare nisa, Iruska anpe hene, kinrakarape hene, yayramhekomo anpe hene, Wen awitekpe kasi-omare nisa ruwe ne.


Koro irushka-hi gusu Shinuma anak ne ruhu kan nisa; Rai-hi orowa no nei utara kon ramat shomo ohaitare nisa, Koroka, koturuse tashum otta koro inotu koropare nisa ruwe ne;

Kor iruska hi kusu Sinuma anakne ruhu kan nisa; Ray hi oro wano ne utar kor ramat somo ohaytare nisa, Korka, koturse tasum or ta kor inotu korpare nisa ruwe ne;


Orowa, Echipt moshirʼun utara koro kiyanne utara shirikik, Ham koro kash otta okai iyotta kiroroashnup shirikik gusu:

Orowa, Ecipt mosir un utar kor kiyanne utar sirkik, Ham kor kas or ta okay iyotta kiroroasnup sirkik kusu:


Koroka, hitsuji chikoikip ani korachi Shinuma anak ne yaikota koro utara ani, Awa, chikoikip topaha nei no nup otta ru epakashnu nisa ruwe ne.

Korka, hitsuji cikoykip ani koraci Sinuma anakne yaykota kor utar ani, Awa, cikoykip topaha néno nup or ta ru epakasnu nisa ruwe ne.


Orowa, aerannakbe isam no nei utara tura guru ishitoma shomoki nisa: Koroka, atui anak ne nei epokba utara kamure nisa ruwe ne.

Orowa, aerannakpe isam no ne utar tura kur isitoma somo ki nisa: Korka, atuy anakne ne epokpa utar kamure nisa ruwe ne.


Aige, Shinuma koro Ashkanne kotan pakno, Koro, shimontek ani ehok tan nupuri pakno tura nisa ruwe ne.

Ayke, Sinuma kor Askanne kotan pakno, Kor, simontek ani e=hok tan nupuri pakno tura nisa ruwe ne.


Orowa, nei utara kotchake wano moshiri uirup okeuba wa, Aeikeshkorobe ne kuni gusu rue korachi koropare, Samata, koro kash otta Israeru un ikiri utara oshio-mare nisa ruwe ne.

Orowa, ne utar kotcake wano mosir uyrup okewpa wa, Aeikeshkorobe ne kuni kusu rue koraci korpare, Sama ta, kor kas or ta Israeru un ikiri utar osio-mare nisa ruwe ne.


Yakka, Iyotta Rikun Kamui epeka no okbare wa koramnukara ki, Aige, Shinuma koro ekambaktep shomo shikkashima nisa ruwe ne;

Yakka, Iyotta Rikun Kamuy epeka no okpare wa koramnukar ki, Ayke, Sinuma kor ekanpaktep somo sikkasima nisa ruwe ne;


Koroka, hosari wa koro ekashi nei no oheugep ki, Nei utara anak ne wen ku nei no henoye nisa ruwe ne.

Korka, hosari wa kor ekasi néno ohewkep ki, Ne utar anakne wen ku néno henoye nisa ruwe ne.


Koro ri ushike ani Shinuma irushkare, Akara potoki ani Shinuma ikoitupare nisa ruwe ne gusu ne na.

Kor ri usike ani Sinuma iruskare, A=kar potoki ani Sinuma ikoytupare nisa ruwe ne kusu ne na.


Kamui tap ambe nu chiki irushka, Shi no Israeru un utara etunne nisa ruwe ne:

Kamuy tapanpe nu ciki iruska, Sino Israeru un utar etunne nisa ruwe ne:


Tambe gusu, Shinuma anak ne Shiro un kash emaka, Utara tumugeta aande kash emaka nisa;

Tanpe kusu, Sinuma anakne Sirun kas emaka, Utar tumke ta a=ante kas emaka nisa;


Orowa, koro kiroroashnu utara teke apashtere, Koro nupeki epokba utara koro teke otta koropare nisa ruwe ne.

Orowa, kor kiroroasnu utar teke apastere, Kor nupeki epokpa utar kor teke or ta korpare nisa ruwe ne.


Samata, emush orota koro utara koropare; Aige, koro eikeshkoro utara koirushka nisa ruwe ne.

Sama ta, emus oro ta kor utar korpare; Ayke, kor eykeskoro utar koyruska nisa ruwe ne.


Abe anak ne nei utara koro upen utara isamka; Orowa, koro upen matne utara gusu shuke iwai gusu an shinotcha isam ruwe ne.

Ape anakne ne utar kor upen utar isamka; Orowa, kor upen matne utar kusu suke iway kusu an sinotca isam ruwe ne.


Koro Kamui otta yaishieiwangere utara anak ne emush gusu hachiripa; Awa, koro shiyompiyara shiwentep rai-chish ambe shomo ki nisa ruwe ne.

Kor Kamuy or ta yaysieywankere utar anakne emus kusu haciripa; Awa, kor siyonpiyar siwentep ray-cis anpe somo ki nisa ruwe ne.


Nei a orota Utarapa anak ne mokoro orowa no korachi mosh, Tonoto gusu ehaukashu okirashnu guru nei no an nisa ruwe ne.

Ne a oro ta Utarpa anakne mokor oro wano koraci mos, Tonoto kusu ehawkasu okirasnu kur néno an nisa ruwe ne.


Orowa, shinuma hetopo nei epokba utara shirikik, Ramma pakno yainikoroshmare nisa ruwe ne.

Orowa, sinuma hetopo ne epokpa utar sirkik, Ramma pakno yaynikorosmare nisa ruwe ne.


Orowa, Yosep koro kash emaka, Eparim ikiri shomo numge,

Orowa, Yosep kor kas emaka, Eparim ikiri somo numke,


Koroka, Yuda ikiri numge, Shinuma omap Zion nupuri numge nisa ruwe ne.

Korka, Yuda ikiri numke, Sinuma omap Zion nupuri numke nisa ruwe ne.


Orowa, ri ushike nei koro ashkanne ushike kara, Ramma pakno ashte moshiri korachi ne.

Orowa, ri usike ne kor askanne usike kar, Ramma pakno aste mosir koraci ne.


Shui, koro uitek guru ne Dabid numge wa, Hitsuji chikoikip topaha orowa no shinuma uk nisa:

Suy, kor uytek kur ne Dabid numke wa, Hitsuji cikoykip topaha oro wano sinuma uk nisa:


To-nonde matne hitsuji chikoikip oshi wano tura, Aige, koro utara ne Yakob newa koro eikeshkoro utara ne Israeru utara ibere kuni ne tura nisa ruwe ne.

To-nonte matne hitsuji cikoykip osi wano tura, Ayke, kor utar ne Yakob newa kor eykeskoro utar ne Israeru utar ipere kuni ne tura nisa ruwe ne.


Tambe gusu, shinuma anak ne koro keutum oupeka ambe nei no nei utara ibere; Koro teke eashkaibe nei no epakashnu nisa ruwe ne na.

Tanpe kusu, sinuma anakne kor kewtum owpeka anpe néno ne utar ipere; Kor teke easkay pe néno epakasnu nisa ruwe ne na.


AA Kamui, oya uirup utara anak ne E koro eikeshkoro ushike ahup; E koro Ashkanne kenru turu-ushte; Epunipushbe korachi Yerusarem kotan kokiru nisa ruwe ne.

Aa Kamuy, oya uyrup utar anakne E=kor eykeskoro usike ahup; E=kor Askanne kenru tur-uste; Epunipushbe koraci Yerusarem kotan kokiru nisa ruwe ne.


Rik-kush chikap ibe gusu E koro uitek utara koro kaisei koropare, E koro ashkanne utara koro kam moshiri un chikoi-kip orun koropare nisa ruwe ne.

Rik-kus cikap ipe kusu E=kor uytek utar kor kaysey korpare, E=kor askanne utar kor kam mosir un ci=koy-kip orun korpare nisa ruwe ne.


Yerusarem kotan okari wakka korachi nei utara koro kem ohetu; Orowa, iyurui orota omare kuni guru isam nisa ruwe ne na.

Yerusarem kotan okari wakka koraci ne utar kor kem ohetu; Orowa, iyuruy oro ta omare kuni kur isam nisa ruwe ne na.


Aun utara gusu aeyainikoroshmarep chi ne, Un okari ta an utara gusu aenuinap ne aesapsep chi ne ruwe ne.

Aun utar kusu aeyaynikorosmarep ci ne, Un okari ta an utar kusu aenuynap ne aesapsep ci ne ruwe ne.


Aa Ehoba, hembara pakno, ramma pakno un koirushka ruwe he an? E ki eyaitunnap ambe abe korachi parasere ruwe he an?

Aa Ehoba, henpara pakno, ramma pakno un koyruska ruwe he an? E ki eyaytunnap anpe ape koraci parasere ruwe he an?


Aokai eamkiri shomoki oya uirup kata E koro irushka-hi echikiki, Samata, E kon reihei konishuk shomoki moshiri kata echikiki wa un kore.

Aokay e=amkir somo ki oya uyrup kata E=kor iruska hi ecikiki, Sama ta, E=kor rehe konisuk somo ki mosir kata ecikiki wa un kore.


Nei utara anak ne Yakob isamka, Shinuma koro ibe-mimdara wen-toi kan-toi kokiru nisa ruwe ne gusu ne na.

Ne utar anakne Yakob isamka, Sinuma kor ipe-mimtar wen-toy kan-toy kokiru nisa ruwe ne kusu ne na.


Chikoro ekashi koro wen-buri iteki un kashiomare wa un kore: E koro ramu-hauge-rampoken tunashino un kotcha-keta omande wa un kore: Chi utara shi no aeramusarakka wa okai ruwe ne gusu ne na.

Ci=kor ekasi kor wen-puri iteki un kasiomare wa un kore: E=kor ramu-hawke-ranpoken tunasno un kotca-keta omante wa un kore: Ci utar sino a=eramusarakka wa okay ruwe ne kusu ne na.


Aa un kashiobiuki Kamui, E kon reihei nupeki gusu, un ikasbiu wa un kore: Un kashiobiuki wa E kon reihei rengap gusu chikoro katpak tusare wa un kore.

Aa un kasiopiwki Kamuy, E=kor rehe nupeki kusu, un ikaspiw wa un kore: Un kasiopiwki wa E=kor rehe renkap kusu ci=kor katpak tusare wa un kore.


Hemanda gusu oya uirup utara anak ne— Nei utara koro Kamui neita an a?— sekoro itak kusu ne ya? E koro uitek utara koro aohetu kem anak ne aikemnu kuni aki-hi Chi shiksamata oya uirup otta anukare wa un kore.

Hemanta kusu oya uyrup utar anakne— Ne utar kor Kamuy ney ta an a?— sekor itak kusu ne ya? E=kor uytek utar kor a=ohetu kem anakne a=ykemnu kuni akihi Ci siksamata oya uyrup or ta a=nukare wa un kore.


Ipakashnu chisei ta an guru koro tanne heise orun ingara; E koro poro okirashnu ambe sange wa aronnu kuni aesanniyo utara shiknure wa un kore;

Ipakasnu cise ta an kur kor tanne hese orun inkar; E=kor poro okirasnu anpe sanke wa a=ronnu kuni a=esanniyo utar siknure wa un kore;


Orowa, Aa Utarapa, ari E esapsep ani Atchisei un utara koro upshoro ta arawan shui pakno koropare wa un kore.

Orowa, Aa Utarpa, ari E esapsep ani Atcisey un utar kor upsoro ta arwan suy pakno korpare wa un kore.


Yakun, E koro utara, E koro mimdara ta okai chi utara anak ne Ramma pakno E koyaiiraige ash: Otusashuishiri pakno koro ramye-hi atte kusu ne na.

Yakun, E=kor utar, E=kor mimtar ta okay ci utar anakne Ramma pakno E koyayirayke as: Otu sasuysir pakno kor ramye hi atte kusu ne na.


Shinotcha esapane guni gusu; Shoshannim Edut otta. Asap kara iyohaichish.

Sinotca esapane kuni kusu; Sosannim Edut or ta. Asap kar iyohaycis.


AA Israeru reshpa guru, nu yan, Aokai anak ne hitsuji topaha nei Yosep ani ruwe ne; Kerubim uturuta oshiroma Kamui, pekere atte wa un kore.

Aa Israeru respa kur, nu yan, Aokay anakne hitsuji topaha ne Yosep ani ruwe ne; Kerubim utur ta osiroma Kamuy, peker atte wa un kore.


Epraim newa Benyamin newa Manasse kotchaketa koro kiroro ashte, Ek bine un kashiobiuki wa un kore.

Epraim newa Benyamin newa Manasse kotcake ta kor kiroro aste, Ek pine un kasiopiwki wa un kore.


Aa Kamui, shui un yaikatebipire; Orowa, kon nanuhu hereatte wa un kore, yakun a, un kashiobiuki kusu ne na.

Aa Kamuy, suy un yaykatepipire; Orowa, kor nanuhu hereatte wa un kore, yakun a, un kasiopiwki kusu ne na.


Aa inne topaha koro Ehoba Kamui, Hembara pakno E koro utara inonno-itak gusu Aokai anak ne irushka kusu ne ya?

Aa inne topaha kor Ehoba Kamuy, Henpara pakno E=kor utar inonno-itak kusu Aokay anakne iruska kusu ne ya?


Nupe an aep ani nei utara aibere nisa, Orowa, iku gusu poron no okai nupe koropare nisa ruwe ne.

Nupe an aep ani ne utar a=ypere nisa, Orowa, iku kusu poronno okay nupe korpare nisa ruwe ne.


Chi koro aun utara gusu aesakayo kuni Aokai un kara; Orowa, un epokba utara ukotura mina ruwe ne.

Ci kor aun utar kusu aesakayo kuni Aokay un kar; Orowa, un epokpa utar ukotura mina ruwe ne.


Aa inne topaha koro Kamui, shui un yaikatebipire; Orowa, kon nanuhu pekere atte wa un kore, yakun a un kashiobiuki kusu ne na.

Aa inne topaha kor Kamuy, suy un yaykatepipire; Orowa, kor nanuhu peker atte wa un kore, yakun a un kasiopiwki kusu ne na.


Aokai anak ne Echipt moshiri orowa no hat pungara koro wa ek: Awa, uirup utara okeuba wa nei ambe etoita nisa ruwe ne.

Aokay anakne Ecipt mosir oro wano hat punkar kor wa ek: Awa, uyrup utar okewpa wa ne anpe etoyta nisa ruwe ne.


Nei ambe gusu Aokai etokooiki nisa, Aige, shiri ooho shinrit koro wa nei moshiri shikte nisa ruwe ne na.

Ne anpe kusu Aokay etokooyki nisa, Ayke, siri ooho sinrit kor wa ne mosir sikte nisa ruwe ne na.


Nei kuriki ani nupuri akamure,, Koro nitek anak ne Kamui shungu nepkoro ne.

Ne ku=rik ani nupuri a=kamure,, Kor nitek anakne Kamuy sunku nepkor ne.


Koro nitek atui pakno turire, Koro kenituk anak ne nei pet pakno pirasa mwe ne.

Kor nitek atuy pakno turire, Kor kenituk anakne ne pet pakno pirasa mwe ne.


Hemanda gusu Aokai anak ne nei sakuri horakte? Orowa, nei ru kari paye utara obitta nei ambe kaye ruwe ne.

Hemanta kusu Aokay anakne ne sakuri horakte? Orowa, ne ru kari paye utar opitta ne anpe kaye ruwe ne.


Nitai wano ek shishi anak ne nei ambe wende, Niwen kim un chikoikip ibe ruwe ne.

Nitay wano ek sisi anakne ne anpe wente, Niwen kimun cikoykip ipe ruwe ne.


Aa inne topaha koro Kamui, nekon ka newa, shui hoshipi wa en kore: Kando orowa no ikokanu wa ingara hine tan pungara orun ek wa en kore;

Aa inne topaha kor Kamuy, nekon ka newa, suy hosipi wa en=kore: Kanto oro wano ikokanu wa inkar hine tan punkar orun ek wa en=kore;


E koro shimon tekehe etoitap shikkashima, Orowa, yaikota gusu Aokai tumashnure poho orun ingara wa un kore.

E=kor simon tekehe etoytap sikkasima, Orowa, yaykota kusu Aokay tumasnure poho orun inkar wa un kore.


Abe ari auhuye, oatuye nisa: E koro shancha oma kopao gusu nei utara aisamka.

Ape ari a=whuy, oatuye nisa: E=kor sanca oma kopao kusu ne utar a=ysamka.


E koro shimon teke ta an guru kata E koro teke ande wa en kore, Yaikota gusu Aokai tumashnure ainu poho kata ande wa en kore.

E=kor simon teke ta an kur kata E=kor teke ante wa en=kore, Yaykota kusu Aokay tumasnure aynu poho kata ante wa en=kore.


Yakun, chi utara anak ne Aokai orowa no shomo hoshippa: Un shiknure wa un kore, yakun E kon reihei konishuk ash kusu ne na.

Yakun, ci utar anakne Aokay oro wano somo hosippa: Un siknure wa un kore, yakun E=kor rehe konisuk as kusu ne na.


Aa inne topaha koro Ehoba Kamui, un yaikatchipire wa un kore; E kon nanuhu pekere atte, yakun, chi utara kashiobiuki kusu ne na.

Aa inne topaha kor Ehoba Kamuy, un yaykatcipire wa un kore; E=kor nanuhu peker atte, yakun, ci utar kasiopiwki kusu ne na.


Shinotcha esapane guru gusu: Gittit otta; Asap kara iyohaichish.

Sinotca esapane kur kusu: Gittit or ta; Asap kar iyohaycis.


CHIKORO okirashnu Kamui otta rui no haukore kunitara yan: Yakob koro Kamui otta ehaukashu yan.

Ci=kor okirasnu Kamuy or ta ruyno hawkore kunitara yan: Yakob kor Kamuy or ta ehawkasu yan.


Iyohaichish koro, tsuzumi kikkik, Shisak hawe an koto newa so newa koro wa ek yan.

Iyohaycis kor, tsucumi kikkik, Sisak hawean koto newa so newa kor wa ek yan.


Ashiri chup an ita rappa rekte, Chup poro ita, aeoripak an marapto an ita rekte yan.

A=siri cup an hi ta rappa rekte, Cup poro hi ta, a=eoripak an marapto an hi ta rekte yan.


Nei ambe anak ne Israeru un utara gusu tuitak ne, Yakob koro Kamui ekambakbe ne ruwe ne gusu ne na.

Ne anpe anakne Israeru un utar kusu tuytak ne, Yakob kor Kamuy ekanpakpe ne ruwe ne kusu ne na.


Paweteshu gusu Shinuma anak ne Yosep orota nei ambe sange; Shinuma Echipt moshiri orota arapa wa, Ku erampeutek itak ku nu nisa ruwe ne.

pawetesu kusu Sinuma anakne Yosep oro ta ne anpe sanke; Sinuma Ecipt mosir oro ta arpa wa, Ku=eranpewtek itak ku=nu nisa ruwe ne.


Shikehe wano shinuma koro tapsutu ku ohaitare: Koro tekehe saranip wano epittekka nisa ruwe ne.

Sikehe wano sinuma kor tapsutu ku ohaytare: Kor tekehe saranip wano epittekka nisa ruwe ne.


Yairamhekomo ita anak ne aokai hawe ash nisa, aige, e honnere ku ki; Kamui-hum nuina no an ushiketa ese ku ki nisa; Meriba wakka samaketa e shiruwande ku ki nisa ruwe ne na. [Sera.]

yayramhekomo hi ta anakne aokay hawe as nisa, ayke, e honnere ku=ki; Kamuy-hum nuyna no an uske ta ese ku=ki nisa; Meriba wakka samake ta e siruwante ku=ki nisa ruwe ne na. [Sera.]


Aa ku goro utara nu yan, yakun echi orun paweteshu ku ki kusu ne; Aa Israeru un utara en orun echi inu chiki humi!

Aa ku=kor utar nu yan, yakun eci=orun pawetesu ku=ki kusu ne; Aa Israeru un utar en=orun eci=inu ciki humi!


Echi utara otta oya Kamui isam kusu ne; Shui, echi utara anak ne oya Kamui shomo ko-ongami kusu ne na.

Eci utar or ta oya Kamuy isam kusu ne; Suy, eci utar anakne oya Kamuy somo ko-onkami kusu ne na.


Echipt moshiri orowa no echi tura, Echi koro Ehoba Kamui Ku ne: Echi koro paroho rui no hasa yan, yakun eshikte ku ki kusu ne na.

Ecipt mosir oro wano eci tura, Eci=kor Ehoba Kamuy Ku ne: Eci=kor paroho ruyno hasa yan, yakun esikte ku=ki kusu ne na.


Koroka, Ku goro utara anak ne ku hawe otta shomo ikokanu; Israeru anak ne En kopan ruwe ne.

Korka, Ku=kor utar anakne ku hawe or ta somo ikokanu; Israeru anakne En=kopan ruwe ne.


Tambe gusu, yaikota koro ukoramkor-i nei no apkash kuni ne, Koro shioyapkire sambe an korachi akire nisa ruwe ne.

Tanpe kusu, yaykota kor ukoramkor hi néno apkas kuni ne, Kor sioyapkire sanpe an koraci a=kir nisa ruwe ne.


Aa ku goro utara En orun ikokanu humi! Aa Israeru un utara ku ruhu otta apkash humi!

Aa ku=kor utar En=orun ikokanu humi! Aa Israeru un utar ku=ruhu or ta apkas humi!


Yakun, tunashino nei epokba utara annokara ku ki wa, Ikeshke utara panakte kusu ne na.

Yakun, tunasno ne epokpa utar annokar ku=ki wa, Ikeske utar panakte kusu ne na.


Ehoba etunne utara anak ne Shinuma orun itaknu ki kusu ne: Yakun, otusashuishiri pakno okai kusu ne na.

Ehoba etunne utar anakne Sinuma orun itak nu ki kusu ne: Yakun, otu sasuysir pakno okay kusu ne na.


Orowa, Shinuma anak ne mungi pirikap ani nei utara ibere: Shui, kuani Watara orowa an soyai-ninge ani e eramushinnere ash kusu ne na.

Orowa, Sinuma anakne munki pirka p ani ne utar ipere: Suy, kuani Watara orowa an soyay-ninke ani e eramusinnere as kusu ne na.


KAMUI anak ne Kamui koro uwekari ta ash, Kamui utara tumugeta koipishi ki ruwe ne.

Kamuy anakne Kamuy kor uekari ta as, Kamuy utar tumke ta koypisi ki ruwe ne.


Hembara pakno echi utara anak ne oheuge no koipishi wa, Wen utara kashiramu ya? [Sera.]

Henpara pakno eci utar anakne ohewke no koypisi wa, Wen utar kasiramu ya? [Sera.]


Tumsak utara newa eshikop sak utara koipishi yan: Yairamkoiki utara newa otek-sak utara gusu oupeka ambe ki yan.

Tumsak utar newa esikop sak utar koypisi yan: Yairamkoiki utar newa otek-sak utar kusu owpeka anpe ki yan.


Katchak newa irapokkari utara kashiobiuki: Wen utara koro teke wano nei utara ohaitare yan.

Katcak newa irapokkari utar kasiopiwki: Wen utar kor teke wano ne utar ohaytare yan.


Nei utara erampeutek, ramepakari ka shomoki; Kunne-i otta ekeshinne no apkash: Toitoi koro obitta no okai asama shimoye ruwe ne na.

Ne utar eranpewtek, ramepakari ka somo ki; Kunne hi or ta ekesinne no apkas: Toytoy kor opittano okay asama simoye ruwe ne na.


Echi utara anak ne Kamui utara echi ne, Obitta no okai echi utara anak ne Iyotta Ri Kamui koro poho echi ne, sekoro ku ye nisa.

Eci utar anakne Kamuy utar eci ne, Opittano okay eci utar anakne Iyotta Ri Kamuy kor poho eci ne, sekor ku=ye nisa.


Yakka, ainu utara korachi echi rai kusu ne, Orowa, sapane guru un shinen korachi hachiri kusu ne na,

Yakka, aynu utar koraci eci=ray kusu ne, Orowa, sapanekur un sinen koraci hacir kusu ne na,


Aa Kamui hopuni wa moshiri koipishi yan: Aokai anak ne obitta no okai moshiri uirup eikeshkoro kusu ne gusu ne na.

Aa Kamuy hopuni wa mosir koypisi yan: Aokay anakne opittano okay mosir uyrup eykeskoro kusu ne kusu ne na.


AA Kamui, iteki mo no okai wa en kore: Aa Kamui; iteki shomo itak no okai, iteki mo no okai yan.

Aa Kamuy, iteki mo no okay wa en=kore: Aa Kamuy; iteki somo itak no okay, iteki mo no okay yan.


Aokai epokba utara anak ne sakayo kara: Aokai etunne utara sapaha punire ruwe ne gusu ne na.

Aokay epokpa utar anakne sakayo kar: Aokay etunne utar sapaha punire ruwe ne kusu ne na.


E koro utara gusu irara ukoramkoro ki, E koro nuina no okai utara epeka no ukoramkon ruwe ne.

E=kor utar kusu irara ukoramkor ki, E=kor nuyna no okay utar epeka no ukoramkor ruwe ne.


Ene nei utara ye-hi:— Shinuma utara uirup shomo ne kuni ne, hetak, araki wa otuye yan; Israeru un utara reihei shomo aeshkarun kuni ne ki yanro, ani itak nisa ruwe ne.

Ene ne utar ye hi:— Sinuma utar uyrup somo ne kuni ne, hetak, arki wa otuye yan; Israeru un utar rehe somo a=eskarun kuni ne ki yanro, ani itak nisa ruwe ne.


Nei utara shine ikinne ukoramkon nisa, Aokai epeka no uitaknup kan ruwe ne.

Ne utar sine ikinne ukoramkor nisa, Aokay epeka no uytaknup kan ruwe ne.


Edom newa Ishmaeru un utara koro kash; Moab newa Hagar un utara;

Edom newa Ismaeru un utar kor kas; Moab newa Hagar un utar;


Gebar newa Ammon newa Amarek; Piristia Turos un utara tura:

kepar newa Ammon newa Amarek; Piristia Turos un utar tura:


Assiria ne yakka nei utara tura okai; Nei utara anak ne Rot koro sanikiri ikashiu nisa ruwe ne. [Sera.]

assiria ne yakka ne utar tura okay; Ne utar anakne Rot kor sanikiri ikasiw nisa ruwe ne. [Sera.]


Aokai anak ne Midian otta iki korachi nei utara otta ki yan; Kishon pet samta Sisera otta, Yabin otta aki korachi ki yan:

Aokay anakne Midian or ta iki koraci ne utar or ta ki yan; Kison pet sam ta Sisera or ta, Yabin or ta aki koraci ki yan:


Nei utara anak ne Endor ta aisamka; Toitoi gusu an tumun korachi ne nisa ruwe ne.

Ne utar anakne Endor ta a=ysamka; Toytoy kusu an tumun koraci ne nisa ruwe ne.


Nei utara koro pase utara Oreb newa Zeeb nei no kara yan; Ruwe un, obitta no okai nei utara koro sapane utara Zeba newa Zarmunna nei no kara wa en kore:

Ne utar kor pase utar Oreb newa Zeeb néno kar yan; Ruwe un, opittano okay ne utar kor sapane utar Zeba newa Zarmunna néno kar wa en=kore:


Chi utara anak ne yaikota gusu Kamui koro ushi shikkashima yanro, ari an itak ani nei utara ye nisa ruwe ne.

Ci utar anakne yaykota kusu Kamuy kor usi sikkasima yanro, ari an itak ani ne utar ye nisa ruwe ne.


Aa ku goro Kamui, nei utara ani uweshinoye koponchi korachi, Bera etoko an wattesh korachi ne kara wa en kore.

Aa ku=kor Kamuy, ne utar ani uwesinoye koponci koraci, Pera etoko an wattes koraci ne kar wa en=kore.


Nitai uhuye abe nei no, Nupuri uhuyeka abe nipek nei no;

Nitay uhuy ape néno, Nupuri uhuyeka ape nipek néno;


Nei no korachi E koro itasayupke rera ani keseamba, E koro poro apto ani ishitomare wa en kore.

Néno koraci E=kor itasayupke rera ani keseanpa, E=kor poro apto ani isitomare wa en=kore.


Aa Ehoba, nei utara anak ne E koro nanuhu hunara kuni ne, Sambe-kokuruse iporo omare.

Aa Ehoba, ne utar anakne E=kor nanuhu hunara kuni ne, Sanpe-kokuruse iporo omare.


Ramma pakno nei utara yainikoroshmawa akimatekte; Ruwe newa, nei utara sambe-akokurusere wa aisamka:

Ramma pakno ne utar yaynikorosmawa akimatekte; Ruwe newa, ne utar sanpe-akokurusere wa a=ysamka:


Tambe anak ne, Ehoba ari an reihei koro Aokai patek, Ingi-moshiri koro Iyotta Rikunbe E ne ruwe ne sekoro aeramande kuni an ambe ne ruwe ne na.

Tanpe anakne, Ehoba ari an rehe kor Aokay patek, Inki-mosir kor Iyotta Rikunbe E ne ruwe ne sekor a=eramante kuni an anpe ne ruwe ne na.


Shinotcha esapane guru gusu; Gittet gusu. Kora poho kara iyohaichish.

Sinotca esapane kur kusu; Gittet kusu. Kor poho kar iyohaycis.


AA topaha koro Ehoba, E koro kash anak ne nep eramasu humi!

Aa topaha kor Ehoba, E=kor kas anakne nep eramasu humi!


Ku ramat anak ne Ehoba koro kash gusu eyaikatekara, ruwe newa, ramurai ruwe ne; Ku sambe newa ku kam anak ne ishu Kamui gusu ehaukashu ruwe ne.

Ku=ramat anakne Ehoba kor kas kusu eyaykatekar, ruwe newa, ramuray ruwe ne; Ku=sanpe newa ku=kam anakne i=su Kamuy kusu ehawkasu ruwe ne.


Ruwe un, amam-e-chikap anak ne yaikota gusu chisei pa, Kapap chikap ne yakka koro poho ande kuni yaikota gusu ushike pa nisa, Nei ambe anak ne Aa topaha koro Ehoba, En esapane Kamui, ku goro Kamui, E koro yange set ne ruwe ne.

Ruwe un, amam-e-cikap anakne yaykota kusu cise pa, Kapap cikap ne yakka kor poho ante kuni yaykota kusu usike pa nisa, Ne anpe anakne Aa topaha kor Ehoba, En=esapane Kamuy, ku=kor Kamuy, E=kor yanke set ne ruwe ne.


E kot chisei ta oshiroma utara anak ne anunuke ne: Ramne to nei utara anak ne E koiramye na. [Sera.]

E kot cise ta osiroma utar anakne a=nunuke ne: Ramne to ne utar anakne E koyramye na. [Sera.]


E oshiketa kiroro koro gurʼanak ne anunuke ne; Shinuma koro keutum ta nei para-ru an ruwe ne gusu ne na.

E oske ta kiroro kor kur anakne a=nunuke ne; Sinuma kor kewtum ta ne para-ru an ruwe ne kusu ne na.


Nei utara Chish pinnai kush wa wakka purupuruge-i ne kara; Ruwe newa, aro-tunash apto anak ne nunuke ambe ani kamure ruwe ne.

Ne utar Cis pinnay kus wa wakka purpurke hi ne kar; Ruwe newa, a=ro-tunas apto anakne nunuke anpe ani kamure ruwe ne.


Kiroro wano kiroro pakno nei utara paye, Pishno pishno Zion otta an Kamui kotchaketa araki ruwe ne.

Kiroro wano kiroro pakno ne utar paye, Pisno pisno Zion or ta an Kamuy kotcake ta arki ruwe ne.


Aa topaha koro Kamui ne Ehoba, ku ki inonno-itak nu wa en kore: Aa Yakob koro Kamui ikokanu wa en kore. [Sera.]

Aa topaha kor Kamuy ne Ehoba, ku=ki inonno-itak nu wa en=kore: Aa Yakob kor Kamuy ikokanu wa en=kore. [Sera.]


Aa chikoro kikhumbe ne Kamui, ingara yan, E koro kashi-aota guru koro nanuhu orun ingara.

Aa ci=kor kikhunpe ne Kamuy, inkar yan, E=kor kasi-a=o ta kur kor nanuhu orun inkar.


Shine toho uturu E kot chisei ta an i anak ne wan hotne to kasu no pirika ruwe ne. Wen-buri an kash otta oshiroma kasu no Ku goro Kamui kot chisei apa pungine a-i ku konoburu ruwe ne.

Sine toho uturu E kot cise ta an i anakne wan hotne to kasuno pirka ruwe ne. Wen-puri an kas or ta osiroma kasuno Ku=kor Kamuy kot cise apa punkine a hi ku konopuru ruwe ne.